qundao/data-zh-poetry huggingface dataset:
宿太原寺
作者：吴与弼
朝代：明

午咏招提游顿花，太原更宿老禅家。病躯偏爱幽栖好，高枕虚堂皓月华。
宿太平寺
作者：吴与弼
朝代：明

春风一宿太平禅，桃李芳菲霁月圆。明发青山怀雪爪，笋舆人在白云边。
宿太白店中
作者：吴与弼
朝代：明

泥途不必叹凄其，顺应当随逆旅时。但令努力加餐饭，毋惜琴书归去迟。
宿安定里
作者：吴与弼
朝代：明

昨日无所期，今宵获安定。但教灵府虚，随处江山胜。
宿宋村次唐人韵
作者：吴与弼
朝代：明

茅店又安眠，前程听自然。馀魂知有几，不必问流年。
宿小岭
作者：吴与弼
朝代：明

旋籴山田米，来供野店炊。一枝聊暂寄，不必问为谁。
宿山家
作者：吴与弼
朝代：明

午爨辞景云，夜宿投庵下。山中俗朴长幼淳，也解闻风礼贤者。自愧虚声诳世间，到处令人误惊诧。
宿山家
作者：吴与弼
朝代：明

隔岭望丛筠，方塘宿白云。客心清不寐，弦诵夜深闻。
宿崖山
作者：吴与弼
朝代：明

问姓为刘族，题名是塔桥。投装人总喜，星象烂青霄。
宿嵩山
作者：吴与弼
朝代：明

华发萧萧候我勤，峨冠博带气温淳。儿孙竞托重遭遇，昨夜灯花报喜新。
宿徐村
作者：吴与弼
朝代：明

跋涉泥途不惮劬，晚晴又得旅怀舒。清溪濯足看山罢，松竹林头认寓居。
宿悬榻里有怀往事
作者：吴与弼
朝代：明

尘世悠悠几古今，偶投仁里一沉吟。山川孕秀知多少，何事先生得独深。
宿慈明寺
作者：吴与弼
朝代：明

一宿蔚蓝天，炎襟自洒然。五更凉梦觉，心赏淡无言。
宿打石港
作者：吴与弼
朝代：明

读书有益专心晚，克己无功积悔多。从此更加鞭策力，馀生一味致中和。
宿散花轩乡人索诗
作者：吴与弼
朝代：明

野水荒洲宿散花，乡心羁思共天涯。明朝再得东风便，去住留诗属及瓜。
宿斯和岭徐氏
作者：吴与弼
朝代：明

青山投宿问斯和，安乐真同邵氏窝。幸记松楸邻贵里，云仍奕叶假经过。
宿旴江郡庠
作者：吴与弼
朝代：明

迢迢去乡井，长途日可畏。朝辞白杨阪，莫历旴江涘。一枝失所托，行迈更靡靡。挹此泮宫宾，倾盖良偶尔。举觞叙前缘，剪烛开新制。古人诚我师，匪难固匪易。诵言曰惟熟，析理尤宜细。仁哉后获心，正谊宁谋利。俛焉日孳孳，汨汨川自至。
宿晓湖
作者：吴与弼
朝代：明

旋浸霜毫写晓湖，金尊美酒夜相娱。绵绵细接邻封话，明日青山指故都。
宿晚港茅店
作者：吴与弼
朝代：明

跋涉泥途困，栖迟茅店安。长风收细雨，淡月四更寒。
宿曰让宅
作者：吴与弼
朝代：明

杖策欢迎荷老亲，候门稚子总欣欣。独怜霁月光风夜，白雪阳春忆远人。
宿曹溪感兴寺
作者：吴与弼
朝代：明

忙冲暝色度寒汀，驻马禅林月倍清。东道欲知迎候盛，高歌又益四三生。
宿朱坊
作者：吴与弼
朝代：明

华颠客子已还家，夜读扁舟灯又花。料得馀生无别喜，圣经贤传是生涯。
宿李章氏观拙墨卷子
作者：吴与弼
朝代：明

老去仍游越，归来偶合欢。卷从灯下展，墨在梦中看。
宿杜家村
作者：吴与弼
朝代：明

杜家桥外杜家村，细雨斜风暮到门。多谢主人怜老大，盘飧杯酒夜温存。
宿杨溪
作者：吴与弼
朝代：明

疾风飞雨宿杨溪，虚室孤吟忆旧时。不是本原深且厚，云仍何幸至于斯。
宿杨溪
作者：吴与弼
朝代：明

衣冠先后辱遥迎，一笑春风故里情。生意望迷平野迥，老年人在梦中行。
宿板溪
作者：吴与弼
朝代：明

离却蓬窗宿此溪，青灯华屋又吾伊。芳筵倦酌辞清醑，随意閒裁听雨诗。诗罢吾伊尚未停，拥炉更喜共残灯。工夫似此能无间，何患当年艺不成。跋涉长途未觉疲，晦明不必问前期。寸心始觉元无外，万事须知各有宜。
宿板溪·其一
作者：吴与弼
朝代：明

离却蓬窗宿此溪，青灯华屋又吾伊。芳筵倦酌辞清醑，随意閒裁听雨诗。
宿板溪·其三
作者：吴与弼
朝代：明

跋涉长途未觉疲，晦明不必问前期。寸心始觉元无外，万事须知各有宜。
宿板溪·其二
作者：吴与弼
朝代：明

诗罢吾伊尚未停，拥炉更喜共残灯。工夫似此能无间，何患当年艺不成。
宿枫山车氏庄
作者：吴与弼
朝代：明

明月清风夜，殊非远别时。薰衣茶宴罢，为尔细谈诗。
宿栎原
作者：吴与弼
朝代：明

移居又喜入青山，跋涉惟怜仆御难。风雨冻途蓑笠惫，茅斋烟火暂开颜。
宿格山禅林寺
作者：吴与弼
朝代：明

骑从劳英友，秋山共客游。禅窗无寐处，竹月涌寒流。
宿桂家洲
作者：吴与弼
朝代：明

疾风吹浪蹴云浮，捩柁停桡泊桂洲。巨舫得依深系䌫，孤篷高枕夜无忧。
宿桂家洲
作者：吴与弼
朝代：明
体裁：七言绝句

疾风吹浪蹴云浮，捩柁停桡泊桂洲。巨舫得依深系缆，孤篷高枕夜无忧。
宿桂林
作者：吴与弼
朝代：明

冒雨冲泥宿桂林，卑尊奔走事师心。一壶春酒谈经罢，独咏青灯坐夜深。
宿桃昱寺
作者：吴与弼
朝代：明

白沙已度询桃昱，短景天寒日久斜。松竹园林清净处，高眠都似未离家。
宿案头
作者：吴与弼
朝代：明

癖性从来厌市墟，息肩时托近乡居。金风禾黍秋连野，绿柳池塘月照庐。
宿楗头村茅屋
作者：吴与弼
朝代：明

烟汀一曲淡涵秋，独咏馀晖坐粟州。东客倦时西路近，度坳历坂不须愁。
宿楼府庵中
作者：吴与弼
朝代：明

客路忻同胜友行，贪看山水一身轻。幽栖远就云林宿，明月清风万古情。歇马高林见水源，时从明月咏潺湲。不知浩荡沧溟上，万折东趋路几千。
宿楼府庵中·其一
作者：吴与弼
朝代：明

客路忻同胜友行，贪看山水一身轻。幽栖远就云林宿，明月清风万古情。
宿楼府庵中·其二
作者：吴与弼
朝代：明

歇马高林见水源，时从明月咏潺湲。不知浩荡沧溟上，万折东趋路几千。
宿樟镇灵峰寺
作者：吴与弼
朝代：明

遥携稚子访名山，多谢朋游伴往还。幽意更便良夜宿，光风霁月满禅关。
宿横峰
作者：吴与弼
朝代：明

庞眉齐考两如宾，欲把香醪慰远人。报道闻糟也应醉，一枝聊息梦中身。好趁瓜期雨又来，萧萧入夜滴羁怀。云行潦止元无系，且赋新诗和酒杯。
宿横峰·其一
作者：吴与弼
朝代：明

庞眉齐考两如宾，欲把香醪慰远人。报道闻糟也应醉，一枝聊息梦中身。
宿横峰·其二
作者：吴与弼
朝代：明

好趁瓜期雨又来，萧萧入夜滴羁怀。云行潦止元无系，且赋新诗和酒杯。
宿横石
作者：吴与弼
朝代：明

横石冈头路，人疲日又斜。平林茅屋近，有店即为家。
宿横路
作者：吴与弼
朝代：明

暝色迷周道，高天久露星。埙篪相和处，灯火后先迎。
宿檐石
作者：吴与弼
朝代：明

团团红日欲衔山，喜得乡人作伴还。系䌫汀沙回首处，饶河孤棹渺茫间。
宿檐石
作者：吴与弼
朝代：明
体裁：七言绝句

团团红日欲衔山，喜得乡人作伴还。系缆汀沙回首处，饶河孤棹渺茫间。
宿毛村
作者：吴与弼
朝代：明

扁舟旅泊暂天涯，一夜归心又梦家。行李但教西路稳，东篱计日咏黄花。
宿池港
作者：吴与弼
朝代：明

卧病衡茅久自私，懒心只与白云宜。那知风雨江湖夜，恍似平生涉历时。
宿沙河
作者：吴与弼
朝代：明

梦回试省有何思，只念因循学过时。几向平常犹易失，志当造次愈难持。
宿沙溪
作者：吴与弼
朝代：明

红叶西风远盍簪，高堂清夜共瑶琴。长歌不觉诗狂甚，一写平生慷慨心。
宿渐岭
作者：吴与弼
朝代：明

俛仰浮生一转蓬，不眠兴绪月明中。茫茫尽是迷途辙，碌碌何时得反躬。
宿渐岭
作者：吴与弼
朝代：明

漠漠暮林横绿野，澄澄秋水映红云。远来客舸依沙岸，独犬一声何处村。
宿渔桩
作者：吴与弼
朝代：明

草屩投安夜，绳床卧稳时。一枝聊暂寄，明日不须期。
宿湖头
作者：吴与弼
朝代：明

野境云俱暝，江空雨未休。问程频策马，灯火宿湖头。
宿湖头
作者：吴与弼
朝代：明
体裁：五言绝句

野阔云争瞑，江空雨未休。问程须策马，灯火宿湖头。
宿湖溪吴氏
作者：吴与弼
朝代：明

客舍曾留咏，篮舆今息肩。芝兰多继武，金玉总怡然。
宿湖田万氏
作者：吴与弼
朝代：明

数家书屋湖山上，我爱湖山几度游。下榻又从高阁卧，炎窗风雨似清秋。
宿潼湖
作者：吴与弼
朝代：明

霜树模糊烟水村，投装游子夜敲门。久知东道逢迎意，特解诗囊为后昆。
宿熊玑氏
作者：吴与弼
朝代：明

江湖远适为求医，首寓高斋惬故知。良夜好天忘倦处，清风明月细谈诗。
宿珠玑湖
作者：吴与弼
朝代：明

閒从火伴问名湖，愧乏珠玑媚此都。一水浮空帆暝漠，孤烟带野树模糊。
宿璜川
作者：吴与弼
朝代：明

细雨朔风寒，挥毫墨未乾。中宵频出户，微月露云端。
宿白云庵感怀
作者：吴与弼
朝代：明

曾服前贤孤立辞，空山独夜感于斯。何由得拜龙门道，一写平生慨慕私。
宿白梅洲
作者：吴与弼
朝代：明

道傍茅屋是谁家，薄暮东来一税车。败壁不堪题姓字，时从篱槿看秋花。
宿白沙吴瑀氏二首·其一
作者：吴与弼
朝代：明

归坂驱驰逐落霞，笋舆迢递到君家。春来应有西飞雁，多病新诗不足誇。
宿白沙吴瑀氏二首·其二
作者：吴与弼
朝代：明

令弟从官去，难兄好客深。青灯白沙夜，诗律细论心。
宿白沙吴瑀氏二首·其二
作者：吴与弼
朝代：明

令弟从官去，难兄好客深。青灯白沙夜，诗律细论心。归坂驱驰逐落霞，笋舆迢递到君家。春来应有西飞雁，多病新诗不足誇。
宿白沙寺
作者：吴与弼
朝代：明

壁上重歌昨日诗，古桥送客立多时。天低又恐云生雨，半夜疏星惬素期。
宿白石
作者：吴与弼
朝代：明

出原喜近故园疆，度石来投逆旅装。夫妇俱能崇礼义，弟兄总解重文章。
宿石桥宗人家
作者：吴与弼
朝代：明

遥遥西蜀出长垣，奕叶青云几百年。今日石桥楼阁话，青灯绿酒怅前缘。
宿福生观
作者：吴与弼
朝代：明

山郭逢时雨，花轩纳晚凉。芙蓉隔秋水，客子急行装。
宿种湖
作者：吴与弼
朝代：明

笋舆遥自响塘归，故里欢迎逐夕晖。青灯绿酒绵绵话，总念桑榆见面稀。
宿章广文馆
作者：吴与弼
朝代：明

虚斋罢清话，拂床事枕席。青灯灭馀烬，斜月流素壁。弟子富书声，感之增叹息。沉痾久缠绵，那由共兹夕。
宿紫盖峰法照寺
作者：吴与弼
朝代：明

出岭望奇踪，遥知刹在峰。月阶秋皎洁，花砌夜玲珑。
宿经舍渡
作者：吴与弼
朝代：明

族里卑尊畅夙心，篷窗僮御课新吟。虚舟到处栖身好，依旧青灯坐夜深。
宿罗原冈
作者：吴与弼
朝代：明

彭泽迢迢宿种湖，罗原冈上又停车。夜分独散青霄步，一点灵台合太虚。
宿西廨彭氏
作者：吴与弼
朝代：明

宿雨天清路不赊，高堂绿酒映灯花。金鸡声里微吟觉，归梦分明先到家。
宿西廨彭氏
作者：吴与弼
朝代：明

诗成频听曙鸡声，却喜灵台一点明。须识宴安真鸩毒，足知忧患乃吾生。平生雅志在希颜，岁晚工夫始识难。但保寸心长似铁，何妨万水与千山。
宿西廨彭氏·其一
作者：吴与弼
朝代：明

诗成频听曙鸡声，却喜灵台一点明。须识宴安真鸩毒，足知忧患乃吾生。
宿西廨彭氏·其二
作者：吴与弼
朝代：明

平生雅志在希颜，岁晚工夫始识难。但保寸心长似铁，何妨万水与千山。
宿豫章城
作者：吴与弼
朝代：明

白发悲心事，青阳逼岁除。江城回客枕，寒漏四更馀。
宿资福寺步月谒思范亭
作者：吴与弼
朝代：明

亭子何年没，荆榛老衲开。群公不日复，诸杰四时来。景行秋乘月，吟诗夜步苔。会心香妙处，何必泥衔杯。
宿郑氏村居
作者：吴与弼
朝代：明

依稀馀墨象湖傍，鹤去山空事渺茫。嗣续喜看仁爱重，灯前联跪告新章。
宿金石山
作者：吴与弼
朝代：明

间宿仙家陟翠微，石坛旷望本无期。轻烟杂树新晴后，近水遥山薄暮时。兴逐高歌春脉脉，心悬往事意迟迟。素怀欲共何人写，独咏东风月满衣。
宿金鸡城前
作者：吴与弼
朝代：明

红叶归心刚似飞，相逢尊酒别迟迟。衣冠淳雅江山胜，到处何妨一赋诗。
宿陈凤鸣氏
作者：吴与弼
朝代：明

会心境界无非乐，得意轩窗即是家。霜树模糊连碧落，云山隐约隔红霞。
宿鱼门
作者：吴与弼
朝代：明

梦里光阴一掷梭，壮怀偏感旧游多。昂藏空有男儿志，满鬓秋霜奈若何。
宿鹅湖寺
作者：吴与弼
朝代：明

疲躯暂息赞公房，山雨萧萧午梦凉。荣辱不惊清夜枕，四更云月吐寒光。
宿黄城艾氏
作者：吴与弼
朝代：明

借得银鞍冒雨行，投装仍访旧门生。时逢相识绵绵话，总是乡关故国情。
宿黄徵君馆
作者：吴与弼
朝代：明

负炎困行迈，息肩称幽怀。嚣尘自兹隔，好景从天来。林静风荏苒，池清月徘徊。细交知己谈，佳兴何悠哉。
宿黄茅潭隔港
作者：吴与弼
朝代：明

日夕北风起，停桡未有涯。横江欣得伴，和月宿芦花。
宿龙溪
作者：吴与弼
朝代：明

灯火欢迎不惮劳，夜深舆马度江皋。虚窗一榻平安梦，人在春风醉碧桃。
宿龙潭
作者：吴与弼
朝代：明

微雨沾鞍风满襟，长途无使客愁侵。天光云影投装处，流水高山是我心。
寄万叔璨
作者：吴与弼
朝代：明

赤涧松楸迹久荒，荐劳青眼意何长。琼瑶未报身衰迈，几向南云梦北堂。
寄上饶汪秀才郡中诸俊彦
作者：吴与弼
朝代：明

客里微躯病莫任，金兰多负秉彝心。不眠几动山阴兴，无雁能飞懒拙吟。
寄严州刘太守
作者：吴与弼
朝代：明

我爱霜松托趣深，慇勤特表岁寒心。当年缟纻休相讶，遥寄新诗咏断金。
寄严陵张太守
作者：吴与弼
朝代：明

金台高谊连三月，严濑离情又六年。驻马江干何日遂，暮云春树梦相牵。
寄九韶
作者：吴与弼
朝代：明

幽窗遗籍自朝昏，尽日红尘不到门。顽钝淬磨还有益，新功频欲故人闻。
寄傅裘
作者：吴与弼
朝代：明

洗墨池边佳问来，月窗重感故人怀。几时池上翚飞好，伫见新碑向竹开。
寄叶郎中
作者：吴与弼
朝代：明

洁居万事愧吾徒，十载猖狂一薄夫。贫病不胜书课减，怠荒常是力行疏。愁来无地堪容足，老去何时可复初。忽辱高明千里念，题诗遥望独长吁。
寄士当
作者：吴与弼
朝代：明

两地相思渴一逢，忽从华里共春风。通家不减平生好，指掌深论别后功。翠岭遥承扶疾送，狂言多谢放怀容。人事相应从渐省，好伸前约向中庸。
寄太学郑助教
作者：吴与弼
朝代：明

自古文章贵作家，夫君当代富才华。案头夜夜增光艳，留与儿孙仔细誇。
寄太常高博士
作者：吴与弼
朝代：明

杰作铺张天地心，大音寥阔国之琛。清风明月停云处，不信人间有古今。
寄安仁李茂宰
作者：吴与弼
朝代：明

游子归时诗满囊，晨风吹动桂花香。可知怀古登高处，云白山青东路长。
寄宗人士彰
作者：吴与弼
朝代：明

客路迢迢拟访君，细论心事慰离群。新晴无奈归程迫，空向青山望白云。
寄家书
作者：吴与弼
朝代：明

乡人逢处话乡心，明发西归送好音。我在客边安所遇，家庭只管惜分阴。
寄张璧
作者：吴与弼
朝代：明

双冢遥依凤水傍，朝烟暮霭久荒凉。维持曾荷尊公爱，重喜如今得令郎。
寄曰让祈门训导
作者：吴与弼
朝代：明

优游新趣佳山水，仰止前谟近圣贤。六籍日须鞭策进，寸心幸莫利名牵。杏坛铎晓光风满，蕙帐琴寒霁月悬。从古男儿当自奋，剩将事业答青年。
寄朱孟真教谕
作者：吴与弼
朝代：明

青春桃李忆成均，两造高门剑水滨。闻说轩车能我顾，无端旧梦欲书绅。
寄李全父子
作者：吴与弼
朝代：明

董帷奕叶托情深，又喜曾玄屡盍簪。珍重前模须仰止，一经端胜满籯金。
寄李子俨
作者：吴与弼
朝代：明

杨柳城头乱絮飞，慇勤客舍再逢时。山中有约遂何日，羁思悠悠谩寄诗。
寄李宜之
作者：吴与弼
朝代：明

城北南庄入梦频，岁华偏感老怀新。孤吟辗转寒窗雨，尊酒何时共若人。
寄李晏诸生
作者：吴与弼
朝代：明

湖海扁舟远，园林数子劳。丹诚怜尔辈，玉案愧吾曹。昨夜金沙目，何时汝水舠。綵云连集庆，细酌盍簪醪。
寄梁训导
作者：吴与弼
朝代：明

未到都昌县，相思先计程。连绵官舍饮，浩荡故乡情。柳色雨来长，梅香霁后清。极知期待远，别语细叮咛。
寄汤教谕
作者：吴与弼
朝代：明

丽句流传众所钦，称扬太过实难任。虽云甚矣吾衰也，馀齿犹宜座右箴。
寄湖西族叔父仲学先生
作者：吴与弼
朝代：明

茅屋石桥西，相亲记旧时。青灯近人早，明月上窗迟。物理推今古，人情较是非。笑谈如昨日，寒暑几推移。
寄王经历刘都事
作者：吴与弼
朝代：明

外氏零丁一转蓬，欲从何处问孤踪。盍簪得遂平生愿，总属王刘雨露功。
寄秦参政
作者：吴与弼
朝代：明

净几明窗尚友轩，道情诗思共悠然。春宵几度相思梦，霁月光风各一天。
寄罗秀才
作者：吴与弼
朝代：明

衰谢无才甘陆沉，何烦青眼特遥临。驩欣便若平生好，慷慨深投半百心。莫逆尚期清夜话，有怀先寄白头吟。卜居愿与嘉谋恊，早向春风听好音。
寄胡九韶
作者：吴与弼
朝代：明

去家已十日，作客无尽期。悟道达浮生，浩荡随所之。荣枯藐毫忽，得失轻铢锱。闻味圣贤道，谩吟今古诗。胜境多独得，佳兴良自知。寄言故乡友，身心善矜持。
寄胡子贞
作者：吴与弼
朝代：明

谬为何自可成章，半百年华感兴长。惆怅故人头总白，青山归梦绕莲塘。
寄谢杨宪副赠周礼注疏
作者：吴与弼
朝代：明

梦寐周公制作心，遗编厚贶辱遥临。焚香拜罢时开卷，感激于君定几深。
寄谢王医博高危诸医士李王诸亲友
作者：吴与弼
朝代：明

骥子南游学舜弦，春城淹疾友琴轩。神功深赖阳和力，青眼频烦故旧怜。
寄赠李春
作者：吴与弼
朝代：明

天柱峰前忆旧知，江湖秋兴总如飞。金台早得春消息，好寄东风汝水西。
寄赠金太守
作者：吴与弼
朝代：明

拜罢沧洲返薜萝，道经贵郡好怀多。本图遍览鹅湖胜，无奈晴春归兴何。
寄进贤吕茂宰
作者：吴与弼
朝代：明

台皂劳觇久，车舆出饯隆。趋承惭有道，观感激颓风。白发人何补，青云气正雄。题诗江汉上，翘首豫章东。
寄邑庠陈广文
作者：吴与弼
朝代：明

荐辱馀光烛草莱，琼瑶久矣负高怀。孤吟几对黄洲月，芹水清风不易裁。
寄郡庠陈广文
作者：吴与弼
朝代：明

滥窃时名负愧多，劳君两辱碧山阿。墨池泮水宵来梦，红树西风寄短歌。
寄题戴氏水竹居
作者：吴与弼
朝代：明

胜日来良朋，相招出茅屋。壮观穷名山，所历清心目。山人白云端，苍翠罗脩竹。鹤发笑相逢，坐谈此君熟。苔径递幽阴，轩楹净如玉。尘虑蝉已蜕，道心露新沐。主宾偶一契，题诗惬素欲。徘徊话别迟，夤缘看未足。归卧梅窗云，馀兴犹可掬。何当载酒来，重寻咏淇澳。
寄题程氏春风亭
作者：吴与弼
朝代：明

独对寒檠事短吟，有怀偏向故人深。却因华扁生新感，惆怅春风万古心。
寄饶景德
作者：吴与弼
朝代：明

分沗丝萝辱爱多，可胜近况抱微疴。乐天知命尝闻教，晚节尤宜养太和。
寄黄锦章教授
作者：吴与弼
朝代：明

同安烟柳杂晴川，江夏清风十丈莲。此日相思头总白，几时重泛剡溪船。
寄龙游洪茂宰
作者：吴与弼
朝代：明

沙头倾盖重青年，别后重歆单父贤。好看岁寒冰雪表，管教松柏转巍然。
寒夜
作者：吴与弼
朝代：明

朔风雨霰夜漫漫，病骨偏惊败絮寒。应有贱贫寒胜我，斯人谁道一般看。
寒夜
作者：吴与弼
朝代：明

霜叶烧残更寂历，寒灰拨尽独沉吟。细看隐隐云留象，默感生生造化心。
寒夜偶成
作者：吴与弼
朝代：明

自叹生来闻道晚，谁怜老去立身难。尘窗不寐微吟处，霜月澄澄夜未阑。
寒夜偶成示诸生
作者：吴与弼
朝代：明

尘窗寒夜正迟迟，寂对残灯独咏诗。小子学诗方避席，诸生读易俟抠衣。饫闻玄圣从吾好，须信文王是我师。流俗汨人非一日，昂藏莫负好男儿。
寒夜有怀九韶同不肖奔丧金陵
作者：吴与弼
朝代：明

昨夜寒窗寐不成，荒迷却忆旧游情。孤舟反侧天涯梦，千里劳君两眼青。
寒夜枕上作
作者：吴与弼
朝代：明

屋弊风如箭，衾单人似冰。但怜妻子病，敢计此身宁。夙志空怀古，迂谋拙理生。体羸何所作，漫喜此心平。
寒夜独坐
作者：吴与弼
朝代：明

夜半残灯坐不眠，孤吟霜月小寒天。昏昏病眼时无恙，又托精诚向简编。
寒疾未醒兼困于疮废书默咏朱子及陆象山兄弟鹅湖倡和诗僭次其韵
作者：吴与弼
朝代：明

先哲高风悉所钦，考亭朱子益留心。沧溟浩浩吞诸水，泰华巍巍失万岑。理极研精无窔奥，形纯践履更深沉。微躯每恨生来晚，空慕声容隔古今。
寓宝应寺
作者：吴与弼
朝代：明

昼梦无人搅，春窗一味幽。芳心怜露草，清韵爱晴鸠。踪迹何须泥，琴书且暂留。微吟时出院，随意弄寒流。古塔多高兴，重临又几年。云烟清晓际，花柳仲春天。病眼得无恙，尘襟已旷然。题诗人欲去，好鸟正蹁跹。
寓宝应寺·其一
作者：吴与弼
朝代：明

昼梦无人搅，春窗一味幽。芳心怜露草，清韵爱晴鸠。踪迹何须泥，琴书且暂留。微吟时出院，随意弄寒流。
寓宝应寺·其二
作者：吴与弼
朝代：明

古塔多高兴，重临又几年。云烟清晓际，花柳仲春天。病眼得无恙，尘襟已旷然。题诗人欲去，好鸟正蹁跹。
寝息偶成
作者：吴与弼
朝代：明

人事全稀心似水，书程多暇日如年。任教大野风仍壮，漫喜寒炉火正然。载渴载饥都委命，时行时止一由天。小陂程课无劳计，想见诸孙各勉旃。
寝起
作者：吴与弼
朝代：明

不堪人事日匆匆，老病惟便一味慵。徙倚閒庭高枕后，遥看西塔夕阳红。
寝起
作者：吴与弼
朝代：明

寝息将兴日射窗，又凭吟几纳微凉。乾坤阔达身心寂，信是閒中兴绪长。
对月
作者：吴与弼
朝代：明

照日东升月，随缘北住人。寸心元似水，两鬓任如银。得失几无定，荣枯事有因。素谙名教旨，敢不日书绅。
对月偶成
作者：吴与弼
朝代：明

夕阳扶杖步前庭，归踏繁阴霁月清。灵府偶然无一物，静中意思验周程。
对竹
作者：吴与弼
朝代：明

生涯忘旅泊，出户又斜曛。雪槛沉吟久，青青对此君。
对门山
作者：吴与弼
朝代：明

土鼓供儿戏，林泉多珍味。风物自依然，流光换人世。
对雨书怀
作者：吴与弼
朝代：明

形容虽老矣，踪迹任飘然。夏雨淹三市，春风忆九莲。观生时学易，习静日同禅。利用崇吾德，忘机不识圆。
小儿初度
作者：吴与弼
朝代：明

家幸平康为乐天，世遵清白矢心坚。园林百果春如海，几阁群书日似年。
小儿鸣琴
作者：吴与弼
朝代：明

竹树交加转午阴，衣冠秩秩夜沉沉。雪泥鸿爪他年梦，记得从容抱此琴。
小岭店中即事
作者：吴与弼
朝代：明

云白山青路，回头却已遥。故人应在迩，诗话定今宵。
小年夜
作者：吴与弼
朝代：明

虚堂明烛小年时，子弄瑶琴父咏诗。会得心中无事旨，乐夫天命复奚疑。
小年夜绝句
作者：吴与弼
朝代：明

煌煌银烛照良宵，乐此升平荷圣朝。门户恍思前甲子，肃然世泽感迢遥。
小憩下窑寺竹里
作者：吴与弼
朝代：明

嶰谷沉沉足午凉，郤枝寂寂散秋香。会心不觉孤吟久，信是閒中日月长。
小憩游顿寺
作者：吴与弼
朝代：明

偶从花下一閒吟，窗户玲珑竹树深。习习条风知客意，特来清我出尘心。
小憩觉溪徐氏
作者：吴与弼
朝代：明

昔诵前贤传，今即高人居。奉亲贤子孙，努力躬三馀。
小浆铺道中
作者：吴与弼
朝代：明

借问归程渐不多，烟村风景倍融和。谁家童子嬉牛背，入谷时听放牧歌。
小陂东桥成诗以劳众力云
作者：吴与弼
朝代：明

伐木年年结构劳，常怀良法在甄陶。忽看胜迹留千载，十日辛勤赖尔曹。
山中即事
作者：吴与弼
朝代：明

水自幽偏山自深，竹窗花牖昼沉沉。逢人若问浮生事，半是閒眠半是吟。
山中歌次王右丞韵
作者：吴与弼
朝代：明

地寥夐兮山深，聊栖迟兮林木。欲寡过兮身轻，日往来兮幽谷。行愧今兮交疏，心悲古兮趣独。理桔槔兮灌园，更搴萝兮补屋。晨光澹兮观鱼，夕阳收兮饮犊。居从静兮积尘，岁愿丰兮登谷。戒迂学兮徇名，嫌荒志兮干禄。惟造道兮是期，何富贵兮可卜。
山中见梅花
作者：吴与弼
朝代：明

茅庵深处路萦斜，老树遥看近腊花。何事幽人吟未到，游蜂先已得春华。
山家
作者：吴与弼
朝代：明

老兄扫径遥迎客，令弟焚香好煮茶。自有一般淳朴处，稻花流水两三家。
山居
作者：吴与弼
朝代：明

偶坐柴门下，得与众山友。雨后已芳润，云开更奇秀。澹然忘我形，不觉沉吟久。却忆平昔居，于兹几翘首。
山庭夜坐
作者：吴与弼
朝代：明

庭树阴阴过雨凉，冰轮正照坐中央。等閒真意须当认，莫学浮生一样忙。
山行
作者：吴与弼
朝代：明

野水荒村僻，云林细路斜。晴松张翠盖，秋果熟丹砂。怅望淹乡曲，蹉跎改岁华。西风吹薄袂，兴绪绕天涯。
崇武即事
作者：吴与弼
朝代：明

一舸秋风昼枕清，楼台时见博平城。思家款款南归梦，恋阙依依北望情。独倚沧浪怀古调，细论舆地阅图经。明朝放犊晴岚坞，遍忆琴书水上萍。
崔氏默庵偶成
作者：吴与弼
朝代：明

旧家文物总诜诜，又喜深衣与幅巾。晴色满窗春可掬，恍然疑对葛天民。
工楼店即事
作者：吴与弼
朝代：明

且淹山店雨，莫计前路岐。路岐泥潦深，跋涉令心悲。斗室息微躯，店大围群仆。冻雨凄风行路难，且摊黄卷从吾欲。僮御忡忡怯风雨，得借茅庐即堪处。但令疏食无乏供，琴剑何妨淹逆旅。笔砚为伍书作朋，寒檐不觉朝昏改。静中滋味将语谁，一日诗情阔于海。一室他乡远，四檐寒雨声。主人怜夜永，添火坐深更。雨歇月朦胧，中宵卜去踪。夙兴僮御喜，争诧晓云红。
工楼店即事·其一
作者：吴与弼
朝代：明

且淹山店雨，莫计前路岐。路岐泥潦深，跋涉令心悲。
工楼店即事·其三
作者：吴与弼
朝代：明

僮御忡忡怯风雨，得借茅庐即堪处。但令疏食无乏供，琴剑何妨淹逆旅。
工楼店即事·其二
作者：吴与弼
朝代：明

斗室息微躯，店大围群仆。冻雨凄风行路难，且摊黄卷从吾欲。
工楼店即事·其五
作者：吴与弼
朝代：明

一室他乡远，四檐寒雨声。主人怜夜永，添火坐深更。
工楼店即事·其六
作者：吴与弼
朝代：明

雨歇月朦胧，中宵卜去踪。夙兴僮御喜，争诧晓云红。
工楼店即事·其四
作者：吴与弼
朝代：明

笔砚为伍书作朋，寒檐不觉朝昏改。静中滋味将语谁，一日诗情阔于海。
常山道中
作者：吴与弼
朝代：明

后先已喜轿咿哑，驿路泥乾不惮赊。回首故人程渐远，青山从此白云遮。
平林舟中
作者：吴与弼
朝代：明

尽日舟行不见山，离离香稻映柴关。倚篷独咏凝晴望，何处云端一翠鬟。平林山后又看山，知在钱塘胜槩间。老大薄游颜独厚，绝无新句脍人寰。
平林舟中·其一
作者：吴与弼
朝代：明

尽日舟行不见山，离离香稻映柴关。倚篷独咏凝晴望，何处云端一翠鬟。
平林舟中·其二
作者：吴与弼
朝代：明

平林山后又看山，知在钱塘胜槩间。老大薄游颜独厚，绝无新句脍人寰。
平野望邹鲁次少陵韵
作者：吴与弼
朝代：明

古意千秋上，孤踪九夏初。高山方仰鲁，洪道已过徐。慈教三迁外，雄韬百战馀。堪舆频怅望，风日共踌蹰。
应林道中奉怀紫阳夫子
作者：吴与弼
朝代：明

昔诵夫子诗，今履夫子路。夫子一去夜漫漫，往复行人自朝莫。
康山
作者：吴与弼
朝代：明

北风条畅一帆轻，西日红明又报晴。翘望乡园程尚远，康山新兴共谁乘。
廖教授求箴语
作者：吴与弼
朝代：明

兴戎出好片辞间，利害分明欲顺难。从此书绅宜痛省，扩充四勿日希颜。
弋阳道中
作者：吴与弼
朝代：明

日短前途远，天寒问宿忙。乱云迷望眼，细雨湿行装。
弋阳道中望圭峰诸山
作者：吴与弼
朝代：明

峭拔立云端，能生逆旅欢。但惜世无摩诘手，不能移向画图看。
弹琴
作者：吴与弼
朝代：明

寂寥春夜间，几阁孤灯照。邈尔形役忘，丝桐正清妙。
归兴
作者：吴与弼
朝代：明

觅得江头汝水船，朝来归兴已翩翩。乡山故旧逢迎处，细说名邦馆谷贤。
归兴
作者：吴与弼
朝代：明

计程不日踏铅山，借问行人去路难。君子见几宁有俟，浩然归兴白云间。
归来
作者：吴与弼
朝代：明

归来松菊总平安，墙角梅花雪后看。新锦堂中春昼永，清谈日接故人欢。
录诗后作
作者：吴与弼
朝代：明

无事偏宜白昼长，薰风多送午窗凉。思家恐有南飞雁，预写新诗待寄将。
录诗稿
作者：吴与弼
朝代：明

晴日鸟相唤，轻风花乱飞。红尘休入户，次第正抄诗。
彝公房
作者：吴与弼
朝代：明

入院先看竹，逢僧不说经。白云方丈室，清昼一孤灯。积雨匀秋色，残阳报晚晴。去留无定迹，香尽拂衣行。
待月西斋
作者：吴与弼
朝代：明

远爱云山近竹林，芸编堆里更瑶琴。时行时止凭谁说，待月西斋自养心。
徐家山
作者：吴与弼
朝代：明

大路临青山，苍苔荫清樾。几度纵芒鞋，送宾此为节。
徐州
作者：吴与弼
朝代：明

前月兹晨别小陂，通宵风雨泊西陲。看山问水何乡客，帆指彭城薄暮时。
徐廖二友承天使命来
作者：吴与弼
朝代：明

车舆灯火递相哗，互认前村处士家。款款细传天使语，春风早约上京华。
徐陂道中
作者：吴与弼
朝代：明

作客秋风百里归，重冈歇马步逶迤。观生恰喜心无事，缓数云峰独咏诗。
得小陂消息
作者：吴与弼
朝代：明

辞家三见月团圆，几望南云路渺漫。忽报遥临桑梓客，晓窗倒屣问平安。
德政歌
作者：吴与弼
朝代：明

我忆弦歌武城宰，流风馀韵今安在。卓哉吕侯英妙年，碧梧翠竹何娟娟。却金海隅光使节，寒露玉壶浸霜月。牛刀小试鸣南州，长天雕鹗横高秋。丹诚烱烱慈仁父，反风灭火并伏虎。琴堂有教肃簪裾，犴狱虽设期空虚。南邻北里童与冠，含哺鼓腹相泮涣。春郊桑柘涨丛丛，秋原禾黍迷西东。邻封野人拜佳政，乐与舆人共涵泳。桃李阴阴清昼长，牙签玉轴森琳琅。列圣群贤屹相向，蓍龟指南如视掌。河海何曾择细流，泰山固不辞土壤。百尺竿头事若何，濯缨一曲沧浪歌。
忆九韶
作者：吴与弼
朝代：明

春泥滑滑阴连朝，出门跬步难逍遥。阳和黯然舒蔼蔼，风雨倏忽来萧萧。客怀思见故人面，云山阻绝谁相招。故人隐居萝溪曲，残书破砚甘寂寥。奉亲常惧岁月速，学古不使子弟骄。躬耕低头秋谷熟，击壤皞皞歌唐尧。平生于我谊不薄，松柏宁向秋风凋。愧我崎岖昧生理，托身在处云飘飘。何时归来葺茅屋，与子共种黄精苗。
忆前年今日
作者：吴与弼
朝代：明

前年今日急邮程，时向街头慨武城。此际独吟仍独卧，满怀秋思向谁倾。
忆前年今日
作者：吴与弼
朝代：明

前年今日拜宸旒，天语亲承锡命优。几度忸怩疏薄质，洪钧浩荡若为酬。
忆前年今日
作者：吴与弼
朝代：明

前年今日拜文华，疏薄惭叨过宠嘉。谢病曾无一字补，可胜衰眼日添花。
忆前年今日
作者：吴与弼
朝代：明

前年今日荷皇恩，冠盖盈庭客满门。霜鬓荐惊新岁月，涓埃未荅志空存。
忆前年今日
作者：吴与弼
朝代：明

前年今日说中庸，内阁群英眷注浓。分惠御桃尝主客，归鞭姜米步从容。
忆前年今日
作者：吴与弼
朝代：明

前年今日达龙湾，人在沧江杳霭间。夜傍石头城系缆，旧游触目是乡关。
忆去年今日
作者：吴与弼
朝代：明

去年今日五更兴，旌旆翩翩度野亭。精白一心悬北极，肃恭拜表进虞庭。
忆去年今日
作者：吴与弼
朝代：明

去年今日侍文华，天语谆谆过宠嘉。二度丁宁归去后，好书多做贡皇家。
忆去年今日
作者：吴与弼
朝代：明

去年今日拜彤墀，天语温淳赐敕归。中使传宣天使道，好生看顾荷皇威。
忆城东寄饯行十友
作者：吴与弼
朝代：明

联镳接轸忆城东，绮席珍盘别醑浓。南北云泥悬隔久，高情常在梦魂中。
忆家
作者：吴与弼
朝代：明

小陂晴色映佳晨，和气融融近小春。遥想诸孙称庆处，相看俱念客边人。
忆家
作者：吴与弼
朝代：明

独吟沂泗向黄昏，漠漠云天远近村。前月小陂今夜思，细分诗帖与诸孙。
忆荣上舍
作者：吴与弼
朝代：明

江馆春相遇，乡心晚益知。青云持节日，短褐省亲时。高谊能分禄，空囊只赠诗。别来消息断，几欲到分宜。
志喜
作者：吴与弼
朝代：明

袅袅风帆快客程，良朋时共话平生。忽惊蜀浪半江浊，又接淮山一带青。
怀孔御史
作者：吴与弼
朝代：明

当年曾辱报亲书，意气深惭过许予。夜雨空怀人似玉，华颠谁念挂钩鱼。
怀孔御史
作者：吴与弼
朝代：明

曾向严亲旧稿中，睹君尺牍语舂容。知予大过深增惧，几度相思细省躬。几度相思细省躬，可堪名胜耻无穷。欲求实胜何由得，黄卷须加百倍功。
怀孔御史·其一
作者：吴与弼
朝代：明

曾向严亲旧稿中，睹君尺牍语舂容。知予大过深增惧，几度相思细省躬。
怀孔御史·其二
作者：吴与弼
朝代：明

几度相思细省躬，可堪名胜耻无穷。欲求实胜何由得，黄卷须加百倍功。
怀张太守
作者：吴与弼
朝代：明

寄语文章守，游人去已遥。新诗吟不彻，春兴一何饶。一见寻歌归去来，宁能两地不徘徊。从今遇有东飞雁，剩写新诗慰尔怀。
怀张太守·其一
作者：吴与弼
朝代：明

寄语文章守，游人去已遥。新诗吟不彻，春兴一何饶。
怀张太守·其二
作者：吴与弼
朝代：明

一见寻歌归去来，宁能两地不徘徊。从今遇有东飞雁，剩写新诗慰尔怀。
怀族叔父仲学先生
作者：吴与弼
朝代：明

忆昨相论古市傍，我才逾冠叔方强。圣贤事业心皆醉，问学工夫日共忙。信是中行难体会，也应夙志易荒唐。秋窗卧病思君处，空愧萧萧两鬓霜。
怀旧
作者：吴与弼
朝代：明

意曾弥月寓东坪，童冠相亲八九朋。月色满帘天似水，书声彻晓院如冰。贤关总拟争先入，尘鞅何期竟久萦。愧我只今空白发，不堪回首负平生。
怀晏黎二生
作者：吴与弼
朝代：明

风雨凄其客路赊，君心无事我心嗟。玉楼人去春寥落，几对青灯念子华。
怀曾叔祖脩辅训导先生
作者：吴与弼
朝代：明

先生清苦古人俦，六籍研精仕更优。愧我痴顽成底事，几回遥感旧弓裘。
怀曾祖楚江先生
作者：吴与弼
朝代：明

先生苦学绍专门，贫贱逾知德义尊。惟是劫灰堪恨处，不馀一字示诸孙。
怀阎巡检
作者：吴与弼
朝代：明

戊寅此日接吴航，历叙羲轩重大方。伴宿跪辞劳梦想，尺书何日达南阳。
悼少傅先生
作者：吴与弼
朝代：明

少小亲仁长事师，讲帷无复再趋期。不眠此夜相思处，敢忘平生刻骨辞。
惧衰
作者：吴与弼
朝代：明

少壮空缠疾病过，光阴况复迅如梭。蹉跎容易入衰境，此德此身将奈何。
感兴
作者：吴与弼
朝代：明

月到芭蕉影半斜，好天良夜兴无涯。金风声满千竿竹，玉露光生一砌花。
感兴
作者：吴与弼
朝代：明

浮生岁月易蹉跎，交谊知心苦不多。几欲开怀难觅伴，只应怀古独高歌。
感兴
作者：吴与弼
朝代：明

问学无功行莫脩，过情声闻负朋游。回头难返西飞景，逐日徒增老去忧。
感怀
作者：吴与弼
朝代：明

人岁恒难百，光阴苦易过。身心须点检，事业莫蹉跎。豪俊今宁少，庸凡古亦多。要知贤不肖，择术在如何。
感怀
作者：吴与弼
朝代：明

孤灯读已倦，就床聊偃仰。平生所践履，历历时在想。中道立苦难，学问少勉强。古人岂易期，中宵独惝恍。
感怀
作者：吴与弼
朝代：明

易白颜回发，难升孔子堂。常时思寡过，终岁未成章。万物人皆备，一心谁不良。如何空潦倒，甘让昔贤芳。
感怀
作者：吴与弼
朝代：明

静把平生一细思，可堪桃李不胜吹。何能挽得千溪水，净洗灵台一片私。
感旧游
作者：吴与弼
朝代：明

石桥门巷落花深，晴日光风鸟乱吟。人事暗随春梦换，绿杨还似旧时阴。
慈明寺即事
作者：吴与弼
朝代：明

倦客怀归归路难，禅房起坐养衰残。忽惊青嶂婵娟月，拄颊微吟独倚阑。
懒吟
作者：吴与弼
朝代：明

时止时行学养疴，人心天气共融和。好怀却怕诗拘束，不似前时苦思多。
戊寅此日
作者：吴与弼
朝代：明

戊寅此日度真州，坝上閒书几字留。薄暮喜投扬子宿，青山近接石城秋。
戊辰元日
作者：吴与弼
朝代：明

溪上寻梅雪乍晴，溪头流水已春声。呼儿旋涤芸窗砚，准拟新诗颂太平。
戚墅铺
作者：吴与弼
朝代：明

晴穫农人喜，安流舟子閒。平林戚墅铺，迥野浙西山。
承临川县侯李降临弊庐赐以高邮米麻姑酒喜与邻里乡党共分其惠因成此句
作者：吴与弼
朝代：明

泥尊满贮旴江绿，玉粒遥传淮甸香。白屋荣沾花县赐，喜从乡党一分尝。
承判簿戴侯掌教陈君下顾
作者：吴与弼
朝代：明

联辔儒冠顾匪才，春风揖别话金台。残书数卷青山曲，满赖馀光烛草莱。
承叶别驾见访奉柬二首
作者：吴与弼
朝代：明

窗下书生报，门前使客临。形容惊喜定，情话别离深。风月江山趣，冰霜松柏心。平生觅同调，几处得知音。白雪阳春调，长吟莫厌多。功夫既积累，律吕自谐和。江海犹疏凿，圭璋藉琢磨。人生谁不学，志向各如何。
承叶别驾见访奉柬二首·其一
作者：吴与弼
朝代：明

窗下书生报，门前使客临。形容惊喜定，情话别离深。风月江山趣，冰霜松柏心。平生觅同调，几处得知音。
承叶别驾见访奉柬二首·其二
作者：吴与弼
朝代：明

白雪阳春调，长吟莫厌多。功夫既积累，律吕自谐和。江海犹疏凿，圭璋藉琢磨。人生谁不学，志向各如何。
承大司成先生惠豫章文集抄录已完偶成鄙句
作者：吴与弼
朝代：明

闽学渊源夙所钦，遗编伏读更沉吟。馀生苟得分毫益，总是先生嘉惠心。
承天使遣胥余二生枉顾茅舍
作者：吴与弼
朝代：明

暂坐清溪畅病身，又瞻联辔两儒绅。行装自促无劳迓，定在旬馀蹑后尘。
拜山泉先生墓
作者：吴与弼
朝代：明

长从家集慨穷经，述作尤深感至情。巴冈遗陇低回处，饱挹山泉一味清。
拜胡祭酒先生
作者：吴与弼
朝代：明

一拜膺门百感并，归来犹自怅平生。客窗展转难成寐，风雨萧萧永夜心。
拜表归途中作
作者：吴与弼
朝代：明

记得重阳拜表归，乾坤清气映晴晖。红黄山果惊新候，又喜题诗野水湄。
拟呈赵刘二侯
作者：吴与弼
朝代：明

衡茅衰卧正呻吟，枉沐旌麾欲降临。稍待条风向明媚，远从花坞候车音。
拟钱塘怀古
作者：吴与弼
朝代：明

朔漠心旌日夜悬，义旗遥驻此山川。只疑春物芳菲处，莫是人间别有天。恩隆义重是君亲，忍着南冠一水滨。顿首无衣谁氏子，卧薪尝胆乃何人。
拟钱塘怀古·其一
作者：吴与弼
朝代：明

朔漠心旌日夜悬，义旗遥驻此山川。只疑春物芳菲处，莫是人间别有天。
拟钱塘怀古·其二
作者：吴与弼
朝代：明

恩隆义重是君亲，忍着南冠一水滨。顿首无衣谁氏子，卧薪尝胆乃何人。
挽李章
作者：吴与弼
朝代：明

平生积学未经施，玉折徒增士友悲。存顺没宁男子事，晨窗慰尔五峰诗。
挽梁节
作者：吴与弼
朝代：明

颍水翱翔迈等俦，亭亭丹桂倚高秋。姓名未达黄金阙，梦寐俄惊白玉楼。堂上幸仍新滫瀡，庭前堪付旧弓裘。盈虚消息何须计，没有清芬是乃休。
挽盛山人
作者：吴与弼
朝代：明

当年卜筑镇关心，绿水青山几访寻。不有高人符往古，何由胜槩见于今。图书映带供多趣，松竹周遭已茂林。却念驿溪云黯淡，芒鞋何处觅登临。
挽豫章胡昭
作者：吴与弼
朝代：明

璧水才华夙分深，九莲高谊古人心。衡茅新约成春梦，何处凄凉问断金。
挽饶州吴别驾
作者：吴与弼
朝代：明

男儿何者是豪雄，德义存心任转蓬。虽死犹生双白志，廉顽立懦仰英风。
携小儿方家坪拜先陇
作者：吴与弼
朝代：明

方家坪侧接连塘，二代铭旌托此藏。孱薄每惭荒世德，阃仪空感孝思长。
改过
作者：吴与弼
朝代：明

四十应当成德时，中心何更有他岐。其终也已宜深察，剔拔毋令利暂縻。
放水
作者：吴与弼
朝代：明

秋风淅淅月辉辉，又是田头放水时。坐倚老梅怡病眼，偶逢佳兴一题诗。
教诸孙诵诗
作者：吴与弼
朝代：明

日亲黄卷坐忘疲，夜拨寒炉卧更迟。淡淡生涯随分足，诸孙同唱老夫诗。
敬梅轩为杨侍讲题
作者：吴与弼
朝代：明

云坞琼枝处士栽，玉堂诗卷映三台。肃焉敬止哦吟处，难写孤芳万古怀。
数日桂花香
作者：吴与弼
朝代：明

丹桂秋香又一年，老怀不必思华颠。闻香随处堪乘兴，浮世升沉一听天。
新堂即事
作者：吴与弼
朝代：明

平生山水心，于焉得休卜。一堂虽甚卑，素意良自足。坐看风雨来，已喜无沾漉。赋诗纪吾成，古人有芳躅。
新安道中见红树
作者：吴与弼
朝代：明

晴轿疾于飞，平桥寓目时。忽惊新节序，红树又催诗。
新居即事
作者：吴与弼
朝代：明

幽赏平生志，安居此庶几。青山环远近，碧水带东西。接舍惟樵径，连云只稻畦。遗经閒恣阅，心迹总高栖。
新庄渡
作者：吴与弼
朝代：明

渡头舟已发，随意坐芳洲。白石聊为砚，题诗蘸碧流。
新正峡中作
作者：吴与弼
朝代：明

积雨逢春却好晴，石桥又听涧泠泠。沙头饮马閒停辔，时止时行理本平。
新正重沐县侯贲临茅舍敬裁二十八字充一笑耳
作者：吴与弼
朝代：明

误辱明时降玉音，贤劳吾宰岁寒心。前溪遇雨春流驶，试问恩波深几深。
新移蜜檀柑金橘皆已结实日供清趣
作者：吴与弼
朝代：明

蜜柑二颗逢时雨，金橘盈枝更可人。借问山家那有此，新年分得下窑春。
旅夜感怀
作者：吴与弼
朝代：明

经过今古客，一日几千强。旅店无眠夜，高山慨紫阳。
旅夜次工部落日平台韵
作者：吴与弼
朝代：明

旅棹无眠夜，寒衾独咏诗。江湖今日兴，宇宙昔人诗。蠛蠓身如梦，蜉蝤鬓久丝。冬来多雨雪，骥子念瓜期。
旅次晓立
作者：吴与弼
朝代：明

江湖日夜数归期，乾鹊声声晓为谁。篱菊忽惊银灿烂，畦蔬时接翠葳蕤。
族叔父仲学先生春月承访弼时赁房方定兹别数月矣有怀寄诗
作者：吴与弼
朝代：明

忆昨烟花暖正繁，远劳玉趾到山间。寓居踪迹应方定，入道工夫总未閒。囊里有书供月眼，樽前无酒醉春颜。别来新趣知多少，透彻灵台第几关。
旧游感兴
作者：吴与弼
朝代：明

既历覆船冈，更嬉西岸圳。俛仰旧游心，光阴迅一瞬。
早禾陂道中口占授戈英
作者：吴与弼
朝代：明

傍午蒙开日渐融，暂停舆马步从容。平生山水应深乐，指点遥空杳霭中。
早行马上口占
作者：吴与弼
朝代：明

断续江村踏月行，谁家茅屋乱鸡鸣。欢呼童仆愁迷道，时听云林远近声。
旴江谢郡侯遣钟抡潘玉来习乡射礼二生归裁此以赠之
作者：吴与弼
朝代：明

弥月龙潭讲礼回，从容行李不须催。黄堂风采超今古，何处闾阎不看来。
昌邑山舟中
作者：吴与弼
朝代：明

红日衔山莫景明，扬舲共喜夜风生。中天月好长湖稳，五六云帆作伴行。
春夜
作者：吴与弼
朝代：明

十年踪迹寓神州，故国归来更百忧。事业有期空仰古，浮沉无计却随流。谁怜白日难停驭，自觉秋霜易到头。多少慇勤孤负也，欲从何处觅同游。
春夜
作者：吴与弼
朝代：明

千古兴怀洙泗滨，无由一接杏坛春。自怜弱质生来晚，空作纷纷世上人。
春夜述怀
作者：吴与弼
朝代：明

多病无安枕，长吟更短吟。园林初雨歇，花柳已春深。身世双秋鬓，乾坤独苦心。明朝风日好，何处快登临。
春日
作者：吴与弼
朝代：明

物我悠悠付两忘，莫春天气体平康。奇花杂映阶篱烂，佳木频分户牖香。童冠芳盟六七辈，圣贤名教两三行。呼儿杖策嬉游罢，又复高眠向北窗。
昼坐外南轩
作者：吴与弼
朝代：明

南窗北牖透晴光，花木参差日正长。举目无非幽赏处，不知何地是仙乡。
昼寝偶成
作者：吴与弼
朝代：明

老境日向逼，学业靡所成。空想古英哲，怅然念平生。
昼寝梦小儿鸣琴
作者：吴与弼
朝代：明

胜游欲罢动归心，昼梦时听骥子琴。日用只知为善恶，平生不识满籯金。
昼寝觉
作者：吴与弼
朝代：明

日净风暄清昼迟，绿阴啼鸟梦醒时。间窗笔砚无尘杂，幽事宜人又得诗。
昼寝觉作
作者：吴与弼
朝代：明

渺然方寸经纶本，万感谁怜此地危。欹枕细思敦艮旨，几人曾向吉中归。
昼寝觉作
作者：吴与弼
朝代：明

病思昏昏午梦还，熟思历试鼻应酸。欲知松柏孤高处，须向隆冬雪后看。
昼梦觉作
作者：吴与弼
朝代：明

一枕平安昼梦浓，起题红叶数青松。老于世态无心处，到处身疑是梦中。
昼梦觉作
作者：吴与弼
朝代：明

冥冥细雨滞行装，且复高眠向北窗。识得静中滋味别，始知禅客最为忙。
昼梦觉作
作者：吴与弼
朝代：明

时光已是阳生后，归计应当昼梦馀。天外琴书虽乐土，山中松竹乃吾庐。
晓
作者：吴与弼
朝代：明

晓梦初惊觉，春禽已乱鸣。北风半夜雨，东旭一窗晴。道在心偏逸，诗成气转清。行藏信随遇，庶以达吾生。
晓出
作者：吴与弼
朝代：明

际晓出柴扉，清凉过雨时。落花香满径，芳树绿成帷。鸟哢有馀暇，水流无尽期。值予道心长，归咏正相宜。
晓发
作者：吴与弼
朝代：明

舟师晴唤急前程，短棹侵星带月明。却忆宵来何处宿，孤衾和梦听歌声。
晓发兰溪
作者：吴与弼
朝代：明

共讶宵来雨打篷，深忧舴艋困途穷。诘朝忽喜东方好，大地曈曈青满空。
晓枕
作者：吴与弼
朝代：明

一榻平安客虑稀，梦回春漏正迟迟。东阡西陌嬉游处，欹枕孤吟记此诗。
晓枕
作者：吴与弼
朝代：明

万事悠悠东逝波，秋风摇落兴如何。晓窗寂历无言处，独唱苍松翠柏歌。
晓枕作
作者：吴与弼
朝代：明

义利须明判两途，斩钉截铁是嘉谟。不于生死路头悟，何以能为大丈夫。
晓枕作
作者：吴与弼
朝代：明

危者平兮易者倾，圣谟宜敬不宜轻。独怜暮景无多了，笃实新功敢暂停。
晓枕作
作者：吴与弼
朝代：明

四时更代谢，万事相翕张。升沈任吾运，何须较短长。风雨尘窗不知老，日进遗编诵几行。
晓枕作
作者：吴与弼
朝代：明

多病苏来体自轻，吟边又喜气和平。行云流水曾闻命，何用君平卜此生。
晓枕作
作者：吴与弼
朝代：明

少年意气凌秋霜，直欲追古豪杰参翱翔。老去何知万事旷，空令感激增悲伤。呜呼古人及之良不易，后生慎勿轻流光。
晓枕作
作者：吴与弼
朝代：明

德性难驯学力微，空怜蘧瑗晚知非。从今何以酬馀齿，博约须令莫暂违。
晓枕作
作者：吴与弼
朝代：明

满眼梅花看未饱，朱樱处处又舒红。一年好景休孤负，细认洋洋发育功。两眼昏花日抱疴，书程全减睡魔多。春深何处无颜色，李白桃红奈若何。
晓枕作
作者：吴与弼
朝代：明

穷通夭寿宁非命，消息盈虚自是天。试咏黄流歌玉瓒，谆谆笺注慨前贤。
晓枕作
作者：吴与弼
朝代：明

饥寒难免切身忧，富贵由来不可求。日用信从吾所好，万缘有命岂人谋。
晓枕作
作者：吴与弼
朝代：明

黄卷新功日又加，愈知圣道浩无涯。长更宁忍贪高枕，争奈昏昏两眼花。
晓枕作·其一
作者：吴与弼
朝代：明

满眼梅花看未饱，朱樱处处又舒红。一年好景休孤负，细认洋洋发育功。
晓枕作·其二
作者：吴与弼
朝代：明

两眼昏花日抱疴，书程全减睡魔多。春深何处无颜色，李白桃红奈若何。
晓枕偶成
作者：吴与弼
朝代：明

戊寅此日吟淮水，辛巳今朝病故园。时序暗随生纪换，寸心依旧五云边。
晓枕偶成绝句奉赠吕中良父子指示罗原冈先陇
作者：吴与弼
朝代：明

四顾荒山总阒然，忽开云雾睹青天。伊谁施此回生力，细写荆溪父子贤。
晓枕感怀
作者：吴与弼
朝代：明

年高德邵是难能，曾辱良朋妄见称。碌碌光阴空二纪，不堪惆怅忆平生。
晓窗偶成
作者：吴与弼
朝代：明

希贤希圣事何如，顽钝之资费琢磨。素服前言焉敢惰，但怜来日苦无多。
晓立
作者：吴与弼
朝代：明

灵台清晓玉无瑕，独立东风玩物华。春气夜来深几许，小桃又发两三花。
晓起
作者：吴与弼
朝代：明

夜气春融和，曙光晴皎洁。漠漠碧云端，斜露清霄月。
晓起即事
作者：吴与弼
朝代：明

人心秉至灵，胡为自狼狈。十年磨一镜，渐觉尘埃退。清晓旭日升，竹树欣相对。欲记丹青图，斯意恐难会。
晓起即事
作者：吴与弼
朝代：明

夜思经世务，神倦方熟眠。晨朝气清爽，良心还烱然。条风暖雨来，晨烟村冥漠。北牖时独开，纷纷李花落。
晓起即事·其一
作者：吴与弼
朝代：明

夜思经世务，神倦方熟眠。晨朝气清爽，良心还烱然。
晓起即事·其二
作者：吴与弼
朝代：明

条风暖雨来，晨烟村冥漠。北牖时独开，纷纷李花落。
晚坐自得亭
作者：吴与弼
朝代：明

春田课仆暂亲农，亭子閒来坐晚风。幸得微躯能勿药，崇桃又见一年红。
晚港铺
作者：吴与弼
朝代：明

四野同云暝，长村细雨飞。桥倾人病涉，冻水慄寒肌。
晚起
作者：吴与弼
朝代：明

道上行人系客心，灯花忽喜照更深。寒衾睡稳归怀好，今日良朋定盍簪。
晨坐东斋
作者：吴与弼
朝代：明

寂养资良宵，清晨趣应好。芳露盈华园，碧岚霭春阜。虚斋独危冠，晴光烂窗牖。一玩谦亨辞，冷然涤心垢。
景德舟中
作者：吴与弼
朝代：明

几展寒衾未忍眠，残灯旋剔又舒编。虽云甚矣吾衰也，一息犹存合勉旃。
暂宿新居
作者：吴与弼
朝代：明

青山白云里，旷然露平陆。峰峦森远近，涧溪罗屈曲。辛丑杪秋中，相基蒙吉卜。明年闰月冬，于焉结新屋。癸卯建未初，移居遂所欲。藩篱虽未稠，斗室聊自足。露坐天宇凉，语笑偕僮仆。共想古昔来，谁人此曾宿。
暂寓程庸氏屈府主王侯贲临夜承郎君伴宿
作者：吴与弼
朝代：明

春风堂上降鸾凰，瑞气祥烟日正长。翠竹碧梧歌不足，高烧银烛夜煌煌。
暇日偶成
作者：吴与弼
朝代：明

寸心如水淡无波，四体安舒一气和。有客到斋终日话，怀开应喜善人多。
曲冈道中
作者：吴与弼
朝代：明

疋马寒村偶独过，壮怀莫景怅如何。梅花满眼无人问，谩对虬枝一放歌。
曹天使重庆堂
作者：吴与弼
朝代：明

馀庆重重见老莱，斑衣华发映春罍。青山门巷时时扫，待领天边紫诰回。
月下行舟
作者：吴与弼
朝代：明

客衾局促难安枕，夜半孤舟带月操。童仆总知归去好，寒汀鱼贯不辞劳。
月夜
作者：吴与弼
朝代：明

云尽天心月正圆，可人清景属南轩。满怀今古那能寐，缓拭枯桐理舜弦。
月夜
作者：吴与弼
朝代：明

凉月清襟抱，閒吟气正和。熟思刚暴性，旦昼梏亡多。
月夜
作者：吴与弼
朝代：明

月色秋边白，人心夜半平。一尘元不滓，高枕玩虚明。
月夜
作者：吴与弼
朝代：明

迢迢良夜月澄秋，万象清严风露幽。安得人心亦如此，廓然欲尽理周流。
月夜忆友人
作者：吴与弼
朝代：明

阶除境向寂，客思渺无依。美兹风月夕，正是怀人时。欲叙平生心，相见各未期。百年若流水，如何长别离。
有悟
作者：吴与弼
朝代：明

困穷拂乱力难胜，天意分明增不能。思到此心收敛处，聪明睿知自然生。
望家山感怀
作者：吴与弼
朝代：明

望望家山近故丘，西风疋马怅高秋。旧游历历人如梦，昨日少年今白头。
望豫章城怀胡祭酒先生
作者：吴与弼
朝代：明

行行渐近豫章城，烟树微茫两眼青。野水平桥时独立，肃然起敬为先生。
望越中山
作者：吴与弼
朝代：明

牵路晴明不惮难，船头时见越州山。前程信有自然妙，莫把天心当等閒。
望鲁山
作者：吴与弼
朝代：明

闸水仍相阻，河堧又独行。兹山含万态，于我故多情。
木黄岭
作者：吴与弼
朝代：明

偶从佳地又开颜，久坐凉飙意转閒。平野旷然清远目，白云深处指闽山。
杉关道中
作者：吴与弼
朝代：明

行装已出杉关道，闽水闽山惬素心。身幸平康僮御乐，春风桃李可无吟。
李家山
作者：吴与弼
朝代：明

携琴兼载酒，童冠偕跻攀。浩歌碧云里，落日松风寒。
杏林清趣为过省躬题
作者：吴与弼
朝代：明

昨夜东风动九垓，董林生意满根荄。欲知化育功深浅，细看娇红次第开。
村中即事
作者：吴与弼
朝代：明

春光被四野，行欣物华茂。寂寂竹林边，幽禽语清昼。
杜主事荣寿堂
作者：吴与弼
朝代：明

堂上严亲八十强，天恩厚处锦袍香。多才令子方腾踏，百福如川日正长。
杨太守雪艇
作者：吴与弼
朝代：明

一艇寒凝雪满窗，棹歌声里铁为肠。把君诗卷摩挲久，人在冰壶月似霜。
杨林桥
作者：吴与弼
朝代：明

野水平桥路，行行霁景开。地名时记取，他日或重来。
杨柳
作者：吴与弼
朝代：明

婵娟杨柳枝，烟雨涵芳姿。托根近孤松，苍翠相因依。颇谓颜色好，可同岁寒期。岂知霜未坠，素叶先纷飞。
杨溪故居
作者：吴与弼
朝代：明

童稚长怀故里居，顾瞻茂草向桑榆。溪头细接云仍话，勉尔重新教子书。
杨溪晚眺
作者：吴与弼
朝代：明

一水逶迤抱竹居，群峰稠叠映天衢。迟回独散平桥步，二百年前是我庐。
松下
作者：吴与弼
朝代：明

倦来更向山中憩，满径松阴白昼长。藉地不知孤坐久，遗编又诵两三行。
板桥客夜
作者：吴与弼
朝代：明

达得浮生去住轻，江楼遇夜旅魂清。远书作罢孤灯静，霜月凄凉雁数声。
板桥道中
作者：吴与弼
朝代：明

遮眼避长风，虚心省厥躬。百年须为道，万事贵乎中。
板石矶
作者：吴与弼
朝代：明

红叶黄花归兴浓，青山夜夜梦巴峰。矶头记得蕃昌路，西日一帆芦荻风。
枕上作
作者：吴与弼
朝代：明

为学旷锄犁，事农疏典籍。学弛心性芜，农惰饥冻逼。二者贵兼之，庶几日滋益。奈何疾病缠，蹉跎旦复夕。
枕上作
作者：吴与弼
朝代：明

仁者无怨尤，节士多饥寒。至理无定在，君子随时难。
枕上作
作者：吴与弼
朝代：明

萧然陋巷日希颜，独把遗经静处摊。准拟朝来风日好，遍随晴色踏青山。
枕上偶成
作者：吴与弼
朝代：明

万事随缘不用忧，好将行止范前脩。当兹岁晚尤宜惜，独对黄花咏未休。
枕上偶成
作者：吴与弼
朝代：明

为学如登万仞山，层崖须用小心攀。前头尽有无穷趣，只是工夫不断难。
枕上偶成
作者：吴与弼
朝代：明

尝闻洪范思能睿，只恐邪思乱性真。能于思处分真妄，便是存心格物人。妄想能除心即清，心清一气自和平。时行时止非人力，慎勿憧憧役此生。
枕上偶成
作者：吴与弼
朝代：明

静夜迢迢客梦回，高吟清兴正悠哉。窥窗更喜银河烂，定有晴光烛九垓。
枕上偶成·其一
作者：吴与弼
朝代：明

尝闻洪范思能睿，只恐邪思乱性真。能于思处分真妄，便是存心格物人。
枕上偶成·其二
作者：吴与弼
朝代：明

妄想能除心即清，心清一气自和平。时行时止非人力，慎勿憧憧役此生。
枕上绝句
作者：吴与弼
朝代：明

贤圣微言玩愈精，夜分无寐独惺惺。十年醉梦迷南北，一点寒山雪后青。
枕上绝句
作者：吴与弼
朝代：明

风雪无眠夜，泠然细省躬。此心诚易失，物理倍难穷。
枕上默诵中庸稍悟一书大旨喜而赋此
作者：吴与弼
朝代：明

句习章燖几十年，其于统会每茫然。一朝似得优游力，击节深叹圣嗣贤。
枫山道中口占授车胡二生
作者：吴与弼
朝代：明

惆怅枫山道，当年此息肩。重来如昨日，时序梦中迁。
柬伍伯逊
作者：吴与弼
朝代：明

拟向高轩一日留，碧梧翠竹共绸缪。觉来懒慢休相讶，老病人扶不自由。
柬友人
作者：吴与弼
朝代：明

物物由来根太极，等閒那得识其真。浮生三十端虚度，扰扰俱为梦里人。贫居尽日掩柴关，黄卷青灯不敢閒。克己转知前日妄，希贤愈觉古人难。
柬友人·其一
作者：吴与弼
朝代：明

物物由来根太极，等閒那得识其真。浮生三十端虚度，扰扰俱为梦里人。
柬友人·其二
作者：吴与弼
朝代：明

贫居尽日掩柴关，黄卷青灯不敢閒。克己转知前日妄，希贤愈觉古人难。
柬徐广文
作者：吴与弼
朝代：明
体裁：古风

学问无少长，立志夫何如。勉强柔即强，惰慢明亦愚。光景勿云盛，容易垂桑榆。年侵勿自画，为仁果谁欤。一私诚自窒，荡荡斯广居。深切累日月，圣贤途岂殊。勉旃黉宫彦，勇往毋踟蹰。莫嫌琐琐言，素心不能谀。
柬徐广文
作者：吴与弼
朝代：明

学问无少长，立志夫何如。勉强柔即强，惰慢明亦愚。光景勿云盛，容易垂桑榆。年侵勿自画，为仁果谁欤。一私诚自窒，荡荡斯广居。深切累日月，圣贤途岂殊。勉旃黉宫彦，勇往毋踟蹰。莫嫌？？言，素心不能谀。
柬朱学正先生
作者：吴与弼
朝代：明

伊昔起予深，相逢久别心。老成欣德重，薄劣愧年侵。夜雨添新思，秋风忆旧吟。正期谈笑密，还念欲分襟。
柬陈进士
作者：吴与弼
朝代：明

独凭吟几坐清朝，閒看行云面碧霄。忽忆故人秋寺里，西风琪树雨潇潇。
柬黄季恒
作者：吴与弼
朝代：明

连日青山共好怀，胜游清话两悠哉。诗筒又促乘流约，佳骑明朝来未来。
栖凤竹
作者：吴与弼
朝代：明

庭宇肃深沉，苍翠交梧竹。众鸟从纷飞，时看凤来宿。
桐乡舟中
作者：吴与弼
朝代：明

两日劳劳昼梦长，斜风细雨度桐乡。卧薪自是男儿志，何事寥寥数越王。
梅月轩
作者：吴与弼
朝代：明

鄱阳高致一轩开，雪砌霜檐月映梅。银世杳然天似水，暗香疏影梦初回。
梅根次辛丑岁诗韵
作者：吴与弼
朝代：明

轻风疏雨送微寒，淡月疏云溯急湍。年少旧题今白发，浮生犹幸一身安。
梦与三人观涨拟同访朱子
作者：吴与弼
朝代：明

旷百千秋相感深，依依不识是何心。金鸡忽报春窗曙，惆怅残䰟带病吟。
梦与三人观涨拟同访朱子
作者：吴与弼
朝代：明
体裁：七言绝句

旷百千秋相感深，依依不识是何心。金鸡忽报春窗曙，惆怅残魂带病吟。
梦严亲
作者：吴与弼
朝代：明

江山久离居，薄养那得及。髣髴何处庭，承颜梦中立。天性良固有，深爱成长泣。涕泪泫莫收，晓起衾犹湿。
梦中作
作者：吴与弼
朝代：明

烟消雾散，海阔天高。历块过都，乃见尔曹。
梦亲
作者：吴与弼
朝代：明

夜夜春天梦，依依只在亲。山中有茅屋，何日溯归津。
梦亲
作者：吴与弼
朝代：明

欲写离肠苦，无言下笔难。奉欢何日遂，梦里暂承颜。
梦傅秉彝
作者：吴与弼
朝代：明

一别那胜岁月深，浮沉世务阻相寻。分阴痛惜平生志，梦里犹悬怅怏心。
梦友
作者：吴与弼
朝代：明

园林到何日，羁旅念离群。扰扰一旬内，依依两梦君。秋风黄叶下，晴色白云屯。应有诗三百，心期欲细论。
梦家
作者：吴与弼
朝代：明

百体衰慵两眼花，云山久已隔纷华。宵来鲁水桥边榻，一片离魂只在家。
梦慈闱
作者：吴与弼
朝代：明

昊天罔极裂心肝，遗冢荒凉不忍看。魂梦岂知生死隔，承颜浪喜得真欢。
梦戴时雨训导
作者：吴与弼
朝代：明

记得当年听说诗，客窗几度解人颐。清风久矣隔今古，又向良宵一梦之。
梦桃花
作者：吴与弼
朝代：明

旅梦一枝斜，嫩红初吐花。无端春信息，知尔报侬家。
梦洗马先生
作者：吴与弼
朝代：明

先生天下士，遇我独情亲。剪烛论心夜，焚香读易晨。已私须尽克，天理必全纯。惆恨春宵梦，分明笑语温。
梦舟得风
作者：吴与弼
朝代：明

何许一归篷，停篙溯便风。草堂应咫尺，清梦月明中。
梦觉作
作者：吴与弼
朝代：明

静夜迢迢独觉时，寸心凝敛绝邪思。聪明睿知何从出，作圣之功信在斯。
梦黄季恒
作者：吴与弼
朝代：明

别却安乐窝，远为羁旅客。梦我平生人，形容宛如昔。
棠溪道中
作者：吴与弼
朝代：明

细雨新泥江路长，忙冲暝色急投装。笋舆非忍长须困，争奈先茔不敢忘。
樟木铺
作者：吴与弼
朝代：明

偶从樟木询归路，亭长谅谆为指南。他日有时怀胜览，笋舆曾此驻晴岚。
樟溪即事
作者：吴与弼
朝代：明

一上层轩味自凉，虚明更得读书窗。泠然睡起閒开卷，白雪阳春四五章。
横山双港道中
作者：吴与弼
朝代：明

晴色添诗况，山名认上音。无劳乡国梦，日咏古人心。
橙
作者：吴与弼
朝代：明

葱茜亭亭爱一橙，日供清趣映檐楹。明朝回首怀萍梗，记得沉吟此际情。
次上清
作者：吴与弼
朝代：明

迢迢还乡路，程程日逐西。鸡鸣时问境，十里是金溪。
次东馆头
作者：吴与弼
朝代：明

侵星问道高桥侧，斜日息肩东馆头。欲卜前程知有在，霁行潦止不须愁。
次任教授倡义哀赙葬余忠母子诗韵兼挽生焉
作者：吴与弼
朝代：明

泮水横经属老苍，馀波重被困穷丧。位卑正忆兼山艮，河广俄惊一苇航。白屋伊威从壁立，浮名蠛蠓任天荒。我歌漫答仁人利，勉尔遗孤勿太伤。
次任教授见寄诗韵
作者：吴与弼
朝代：明

独怜樗散滥时名，何意珠玑落玉京。侧喜满城新教化，男儿端不负平生。
次前己丑暮秋拙吟以策馀齿
作者：吴与弼
朝代：明

旧迹沉吟久，新功感慨多。形容空老去，抱负竟如何。颜孟虽相远，路岐宁敢他。先民有成宪，程课日渐磨。
次前韵寄示儿
作者：吴与弼
朝代：明

到处虚名动士林，平生孤负秉彝心。过情却更忧吾子，新造从兹冀日深。
次嘉兴
作者：吴与弼
朝代：明

程程客路问前踪，又系城头槜李篷。怀古心期何处写，一江烟浪雨冥濛。
次娄家洲
作者：吴与弼
朝代：明

翱翔艺苑少年时，曾听吾伊忘渴饥。他日橘林洲上馆，华颠惆怅旧题诗。
次学者韵
作者：吴与弼
朝代：明

欲说男儿事，奇功未易收。灵台须静养，物理贵精求。岁月忽向晚，关山阻且脩。分阴宜痛惜，驱策莫迟留。
次小陂头登陆
作者：吴与弼
朝代：明

寒冲暝色小陂头，烈火黄柑礼数优。归去摩挲青玉案，独惭铁画与银钩。
次嵩山
作者：吴与弼
朝代：明

长湖东北是嵩山，山下人家面碧湾。今日竹林清逸处，云和一曲特开颜。
次己卯岁芙蓉花诗韵
作者：吴与弼
朝代：明

忽惊花吐兴无涯，认取平安是我家。万事不须閒着意，只应随分阅年华。
次打石港
作者：吴与弼
朝代：明

当年曾此泊晴湾，细读邹书向夜残。始信万缘端有命，欲为君子却诚难。
次未起程时枕上所作韵
作者：吴与弼
朝代：明

少日深惟道是忧，老来愈觉德难脩。几于名教徘徊处，剔尽残灯未忍休。
次杨太守见赠韵
作者：吴与弼
朝代：明

承家曾读鲁春秋，多病因循漫白头。野性只应木石侣，道心深愧圣贤俦。万缘久分同春梦，束帛何期贲晚丘。画舫滥为偕计客，偶陪高兴一登楼。
次桂家林
作者：吴与弼
朝代：明

系䌫沙头朋盍簪，新吟兼唱旧时吟。怀开不觉笑谈久，总是平生铁石心。
次桂家林
作者：吴与弼
朝代：明
体裁：七言绝句

系缆沙头朋盍簪，新吟兼唱旧时吟。怀开不觉笑谈久，总是平生铁石心。
次桂家林夜宿江岸傅氏
作者：吴与弼
朝代：明

已喜琴书达桂林，却愁风雨打寒衾。漫移栖息投安处，又称青灯夜读心。
次桂林渡宿江岸吴氏
作者：吴与弼
朝代：明

苍山古渡认松林，寓宿江皋舍馆深。少长肃雍挥翰罢，银灯花映读书心。
次桃树港与璿庆登岸閒眺
作者：吴与弼
朝代：明

忆昨儿童随伯氏，趋庭曾此系扁舟。重来俯仰悲华发，碌碌空过四十秋。
次梅根
作者：吴与弼
朝代：明

风色萧萧生暮寒，月明催棹下奔湍。孤舟系稳更相劳，又得长江一日安。
次槎江
作者：吴与弼
朝代：明

半月讴吟多胜赏，太平处处共时雍。江山又极登临目，图画天开杳霭中。
次湖莽
作者：吴与弼
朝代：明

胜地久闻蕃俊杰，归鞭今喜到华居。丁宁笃世无他术，礼义多循饱读书。
次白旰李大章赠行韵
作者：吴与弼
朝代：明

髣髴当年暂接颜，忽勤缟纻辱柴关。何曾实行出人上，空惹虚名在世间。樗散岂宜私雨露，驽慵只合老云山。误蒙明诏乘春去，嫩蕊浓花满目斑。
次磐塘
作者：吴与弼
朝代：明

整履聊为泽畔吟，前村独往事幽寻。衡茅细接穷阎话，又感平生生物心。
次种湖
作者：吴与弼
朝代：明

乡邻宗党总欣欣，旋摘霜柑意甚真。送送长村不知远，华颠应念客归人。
次练潭
作者：吴与弼
朝代：明

半野云烟薄，长空新月多。息肩知有处，灯火练潭河。
次罗宪副见赠韵
作者：吴与弼
朝代：明

蹉跎夙志久随流，到处逢人愧白头。滥奉天书趋魏阙，猥蒙春酒醉常州。圣门道远良难进，贤辙风高不易俦。安得鲁戈回白日，重将旧业共君修。
次荻港
作者：吴与弼
朝代：明

漠漠寒芦一港通，衣冠迎候礼从容。已陪徐步凤凰岭，更与遥谈狮子峰。晴芜眺罢事霜毫，点染秋云散海涛。馀兴归来眠未得，芦花寒月满江皋。
次荻港·其一
作者：吴与弼
朝代：明

漠漠寒芦一港通，衣冠迎候礼从容。已陪徐步凤凰岭，更与遥谈狮子峰。
次荻港·其二
作者：吴与弼
朝代：明

晴芜眺罢事霜毫，点染秋云散海涛。馀兴归来眠未得，芦花寒月满江皋。
次西梁矶
作者：吴与弼
朝代：明

西梁矶下系孤蓬，矶自峨峨水自东。蓂荚不知经几换，几人曾此咏和风。
次集庆亭诗韵
作者：吴与弼
朝代：明

偶共朋游话五峰，乃知世上有豪雄。但怜南北云泥迥，徒向青霄仰下风。
歇雨太白桥
作者：吴与弼
朝代：明

一上篮舆雨又来，前程有定莫关怀。栖身喜遇长桥好，坐待高山云雾开。
歇雨鹤山庙
作者：吴与弼
朝代：明

北落村原冒雨过，篮舆暂驻鹤山坡。呼童启钥供铅椠，旋写新诗且共歌。
正月十九夜枕上作
作者：吴与弼
朝代：明

自叹生来后圣贤，下流入道苦难前。何由养得中和性，乐以忘忧理浑然。乐以忘忧理浑然，后生岂易造斯言。敛然下学无他法，一味深功克性偏。
正月十九夜枕上作·其一
作者：吴与弼
朝代：明

自叹生来后圣贤，下流入道苦难前。何由养得中和性，乐以忘忧理浑然。
正月十九夜枕上作·其二
作者：吴与弼
朝代：明

乐以忘忧理浑然，后生岂易造斯言。敛然下学无他法，一味深功克性偏。
武城对月
作者：吴与弼
朝代：明

一钩清照故园心，独倚薰风又一吟。惆怅麦秋今夜宿，诸生共听玉山琴。
武夷道中
作者：吴与弼
朝代：明

细数前程归兴浓，停舆更恋武夷峰。棹歌九曲今犹昔，谁和千秋万古风。
永感堂为桐城朱善题
作者：吴与弼
朝代：明

欲报劬劳慨昊天，青灯耿耿思绵绵。顾我旧游挥客泪，与君同废蓼莪篇。
江头叙别口占
作者：吴与弼
朝代：明

信宿高居剩好怀，江头远送合门来。云帆若遇东流便，更有新诗为尔裁。
江家坑偶成
作者：吴与弼
朝代：明

群芳深处绿阴凉，童冠相呼受讲忙。又与山灵添故事，曾从此地说匡章。
江家山
作者：吴与弼
朝代：明

清眺长便山外山，层峦叠嶂巧回环。个中自有无穷趣，不惜芒鞋数往还。
江边独步
作者：吴与弼
朝代：明

咫尺金陵到尚难，朔风犹未退狂澜。平芜渺渺不知处，独数江南江北山。
沼上亭玩芙蓉花
作者：吴与弼
朝代：明

今岁花开幸粗康，虽贫却乃士之常。秋亭玩罢归来好，竹影扶疏旭日凉。
沼上对月
作者：吴与弼
朝代：明

又对青霄月一钩，金波玉露正宜秋。自应暮景重加励，遮莫年华似水流。
沼上独坐
作者：吴与弼
朝代：明

病眼昏花少近书，时从碧沼坐观鱼。支颐细忆平生志，行止何能与道俱。
沼上编茅为亭取程子秋日之诗名曰自得夜坐其中因成此句
作者：吴与弼
朝代：明

幽怀不能寐，揽衣造新亭。曲池湛华月，芳树还冥冥。群峰远映带，一水近回萦。坐久欢未竟，夜迥气逾澄。寂感玄化微，伊洛歆馀馨。
沼上芙蓉花开
作者：吴与弼
朝代：明

去年花盛客天涯，今岁花开人在家。万事只应随分好，不须憔悴对年华。
沼上芙蓉花开
作者：吴与弼
朝代：明

玩易亭中归去迟，芙蓉忽喜映清池。流年自换人依旧，为已工夫日百之。
泊周家渡
作者：吴与弼
朝代：明

朔风微雨月朦胧，周渡相将夜落篷。内省秪应随遇好，前程不必计穷通。
泊武城
作者：吴与弼
朝代：明

长年捩柁棹讴停，淡月疏星泊武城。若使九原人可作，弦歌声里拜先生。
济宁南城驿
作者：吴与弼
朝代：明

庭树阴阴转嫩凉，琴书喜博济宁航。短歌不尽悠悠兴，泰岳峰前送夕阳。
济宁道中
作者：吴与弼
朝代：明

一逢胜地忆平江，缘道薰风满绿杨。岂独阴凉人共惜，助予诗兴更无疆。
浒墅铺舟中
作者：吴与弼
朝代：明

一席中流快好风，平畴时喜看吴农。推篷细话园林趣，总在乾坤生意中。
清苦吟
作者：吴与弼
朝代：明

清苦丈夫志，风霜善自持。阳和非不爱，义命贵安之。
渔阳口追次辛丑岁诗韵
作者：吴与弼
朝代：明

琴书又泛楚江舟，年少题诗今白头。绿水青山新唱和，雪泥鸿爪旧朋游。
渡黄河次唐人昨夜微霜初渡河韵
作者：吴与弼
朝代：明

平生踪迹半樵歌，岁晚昏眸始识河。名姓误叨天上荐，琴书端似梦中过。洲连碧水浮埃少，席满薰风逸兴多。却忆青山同学侣，可胜名教两蹉跎。
温楚歌
作者：吴与弼
朝代：明

上国曾传此调清，经年多故忘当丁。虚堂永昼重温处，吟到多情是故声。
游三峰尖
作者：吴与弼
朝代：明

晴明又喜蹑云烟，旧迹来游兴浩然。心事满怀题不尽，长吟回首五云边。
游东山
作者：吴与弼
朝代：明

贪看形胜不知疲，徐步东山话昔时。流水高山人已远，尚馀清韵起遐思。
游北禅寺
作者：吴与弼
朝代：明

入门闻花香，傍砌看花色。花香细而清，花色洁以白。薰风院深沉，亭午人閒寂。悠哉羲皇上，着此忘机客。
游南冈及下陂山水
作者：吴与弼
朝代：明

朝出萝溪阪，夕返莲塘曲。烟树眺参差，冈峦媚重复。道泰物本小，虑澹意自足。山人留酌斟，旧侣论心腹。归来美清夜，云和畅寒玉。
游南坑冈
作者：吴与弼
朝代：明

松边涉幽径，天青雨新霁。矫首立崇冈，叠嶂罗迢递。尘虑都淡然，二仪足清气。妙趣匪言传，飘飘离人世。
游园
作者：吴与弼
朝代：明

为客他乡远，游园新兴长。畦蔬盈嫩翠，林橘吐微黄。
游园
作者：吴与弼
朝代：明

呼童时作后园游，淡日凉风踏素秋。花映东西红锦绣，果连南北绿云稠。
游园
作者：吴与弼
朝代：明

杖策游园处，乘风坐沼时。生涯从淡淡，归计任迟迟。万事信随遇，一身当自持。熟思今古辙，至善是吾师。
游塔山
作者：吴与弼
朝代：明

去岁兹晨发望江，风帆夜泊小姑傍。来游此地怀萍梗，红树新晴候欲霜。
游天使峰
作者：吴与弼
朝代：明

天使峰头境绝奇，重游恰近小春时。晴明风景尧天媚，安得情怀不赋诗。
游孺子亭次朱子诗韵
作者：吴与弼
朝代：明

孺子高风固莫寻，紫阳馀韵感人深。乾坤那得有今古，千载斯人只此心。
游山
作者：吴与弼
朝代：明

东风新霁好怀多，又复携琴访薜萝。幽赏正宜穷窈窕，遐观时喜陟嵯峨。寸心好共寒流淡，一气应同淑景和。迤逦不妨归步晚，暖烟凉月助吟哦。
游山
作者：吴与弼
朝代：明

为爱云山深复深，筋骸粗健强登临。一般真意谁能辨，矫首苍茫独咏心。胜地曾经托趣深，和风晴日喜重临。筋骸又老四三载，何限依依怅旧心。
游山
作者：吴与弼
朝代：明

丽景寻幽日日宜，杳然身世在皇羲。芳林剩馥徐行际，凉石浓阴小憩时。胜地到来心自醉，吉人逢处话忘疲。夜深更酹家山月，不惮烟村归去迟。
游山
作者：吴与弼
朝代：明

客归曾此眺层巅，独步重来十五年。人事几多随候革，山光水色自依然。胜游欲罢驾言还，山水盘回趣更玄。试问丹青难状处，朗吟人在白云边。
游山
作者：吴与弼
朝代：明

盘盘樵径入云丛，选胜寻幽到碧空。不意羽翰生病骨，翩翩归袂又乘风。
游山
作者：吴与弼
朝代：明

童冠相呼作胜游，经霜山果正优优。林泉好处将诗买，红日衔山咏未休。
游山·其一
作者：吴与弼
朝代：明

为爱云山深复深，筋骸粗健强登临。一般真意谁能辨，矫首苍茫独咏心。
游山·其一
作者：吴与弼
朝代：明

客归曾此眺层巅，独步重来十五年。人事几多随候革，山光水色自依然。
游山·其二
作者：吴与弼
朝代：明

胜地曾经托趣深，和风晴日喜重临。筋骸又老四三载，何限依依怅旧心。
游山·其二
作者：吴与弼
朝代：明

胜游欲罢驾言还，山水盘回趣更玄。试问丹青难状处，朗吟人在白云边。
游山诗
作者：吴与弼
朝代：明

小春风景日清妍，游衍乡园又一年。身幸平康心寡系，杖藜随处咏尧天。
游广寿寺后园
作者：吴与弼
朝代：明

新竹多垂箨，高花正满林。云萝穿屈曲，苔径入幽深。翠积丛茅暗，青交杂树阴。剧便新结构，端称读书心。
游石牛埠
作者：吴与弼
朝代：明

时止时行任自然，离离香稻小春天。微踪何足符佳梦，自是民彝笃好贤。
游禅峰
作者：吴与弼
朝代：明

孟春时物泰，条风应新律。良辰岂重来，嘉会那可忽。膏车饬谢屐，小子伊畴匹。幽赏历岖嵚，胜览穷崷崒。慕陶得自然，鄙殷怪空咄。咏归欢未央，重游更何日。
游綵云山
作者：吴与弼
朝代：明

选胜归时兴未阑，微吟更坐綵云山。出尘亭子休孤负，须把遗经日此摊。
游罗原冈诸族侄咸在
作者：吴与弼
朝代：明

上下罗原冈上路，西风斜日共跻攀。新诗付与吾儿道，奕叶当思继述难。
游罗山
作者：吴与弼
朝代：明

流水溅溅石峭棱，天风袅袅景和平。慇勤不惜跻攀力，绝岭须教一共登。
游西京赤冈故郡遗迹
作者：吴与弼
朝代：明

群峰崒嵂走铜陵，叠嶂蜿蜒落故城。人去山空年自换，十朝兴废一棋枰。
游霓旌亭
作者：吴与弼
朝代：明

一历青云眼倍明，群峰联络自天成。迟回磐石忘归去，谁共斜晖俯仰情。
游黄岚坑
作者：吴与弼
朝代：明

微雨霁芳原，散步春溪曲。欢呼及童竖，策马驱黄犊。入崦竹翛翛，面冈杉簇簇。展我怀中书，坐向林间读。不有巢许心，那知箕颍躅。但得风日佳，朝朝来此牧。
游黄岚坑
作者：吴与弼
朝代：明

桃李薰太和，晴光烂如许。宁知明日花，不有宵来雨。芳原纵游衍，呼童供笑语。徘徊绿萝峰，怅望清溪溆。皞皞固同胞，熙熙尽吾与。悟彼静者心，乐此动时趣。烟村归去迟，瞑色迷云墅。
游龙门七宝寺
作者：吴与弼
朝代：明

病躯惬初景，动息颇自由。不息风雨倦，来贪山水幽。穿云路窈窕，抟空行遭周。危峰杰笔卓，叠嶂翠屏稠。契我遗世想，遂此物外游。
湓源道中
作者：吴与弼
朝代：明

度坳蹑岭一徐行，回首双峰独注清。更出前村舒病眼，时从牧竖得源名。
源中即事
作者：吴与弼
朝代：明

疋马长源又独来，野园时见菊将开。忽惊往岁看花处，天外孤吟越徼回。
溪上偶成
作者：吴与弼
朝代：明

万缘由命不须嗟，遮莫飞腾莫景斜。偶度小桥流水曲，缓从梅下玩孤花。
溪上偶成
作者：吴与弼
朝代：明

偶尔閒行绕碧溪，梅花开处咏多时。固知道理平铺在，方寸何容半点私。
溪畔偶成
作者：吴与弼
朝代：明

偶来溪畔爱阳坡，瞑坐光风养太和。幸托林泉交物少，故于情性得功多。
灌禾
作者：吴与弼
朝代：明

田头一一荷锄过，自放寒流灌晚禾。随分不辞筋力苦，坐看明月好怀多。
灯下作
作者：吴与弼
朝代：明

日日劳筋骨，心中未免疑。细思贫贱理，素位合如斯。
灯花
作者：吴与弼
朝代：明

吟坐久忘眠，银灯花灿然。明朝风雨霁，行李早言还。
灯花
作者：吴与弼
朝代：明

晴色归程日向前，银灯花复照遗编。儿孙接处无他喜，往复新诗三十篇。
煮粥禦寒
作者：吴与弼
朝代：明

五更炊黍候行舟，端为霜严风更遒。但得寸心存养熟，自然天理日周流。
牛氏东轩
作者：吴与弼
朝代：明

名花散奇香，幽苔多净绿。清昼轩中人，琴书自相续。
牧南岸岭次横渠先生韵
作者：吴与弼
朝代：明

碌碌浮生一梦中，并游无侣古今同。偶因晴牧閒行好，绝壁孤吟万壑风。
牧后坊
作者：吴与弼
朝代：明

遮莫风霜暮景侵，又因晴牧事幽寻。邻童供命诸生侍，一曲真诠击壤吟。
牧大同原杨林坑即事
作者：吴与弼
朝代：明

既辍黄岚游，却入同原嬉。三阳时向交，暖律回春晖。人情惜旧好，物熊含新辉。悠哉四圣心，静向林间窥。单骑日日来，飘飘澹忘归。偶携二三子，丽泽同箴规。
牧归途中作
作者：吴与弼
朝代：明

夕阳归马正从容，出峡时迎入峡风。无数好峰罗远近，朗吟身在翠屏中。
牧归马上口号
作者：吴与弼
朝代：明

挂角残经一解颐，秋风淅淅日斜晖。会心偶尔微吟好，又向清流饮马归。
牧江家坑
作者：吴与弼
朝代：明

残经挂角日来游，邃谷青山处处幽。积雨草肥黄犊饱，吾伊声里一晴鸠。
牧转冈头
作者：吴与弼
朝代：明

搴裳陟崔嵬，沉吟不知去。尘襟顿萧散，逸兴迷云树。梅残谁氏花，麦涨朝来雨。邻牧左右来，往事更相语。预期明日晴，重作青山侣。
牧黄岚坑
作者：吴与弼
朝代：明

朝来抱微疴，残编减新课。出门怅何之，言归无所作。忽乘谷口兴，偶此崇冈坐。契彼造化微，觉我颓龄惰。振衣发啸歌，烟村夕阳堕。
牵路宿上元地
作者：吴与弼
朝代：明

江北邮程昼夜贪，寒芦已喜属江南。青山门巷无劳梦，消得东风几日帆。
独坐
作者：吴与弼
朝代：明

寻得幽偏养性灵，衰年惟喜少逢迎。简编随意閒舒卷，尽日禅房一味清。
独坐偶成
作者：吴与弼
朝代：明

为已工夫何处寻，须知至要在于今。它山之石能攻玉，宁问阳舒阴惨心。
独坐偶成
作者：吴与弼
朝代：明

曝背墙头独咏诗，风帆远近鸟差池。江干举目皆真乐，底事人心苦自私。
独夜怀古
作者：吴与弼
朝代：明

怀古心期孰与论，客边程课自朝昏。梅花溪上春光好，一味新功励子孙。
独树桃花
作者：吴与弼
朝代：明

家家桃李谢芳菲，此树夭红何独迟。莫是东风欺不得，浓妆留与客题诗。
独步偶成
作者：吴与弼
朝代：明

暂出孤村纵野踪，晚凉归咏更从容。盈眸好景新晴后，人在乾坤清气中。
独步江岸
作者：吴与弼
朝代：明

江岸逶迤独步来，日光恰喜密云开。能消几两南风力，咫尺青霄是凤台。
狭原洪氏
作者：吴与弼
朝代：明

芒鞋又作葛天民，童冠追随五六人。绿树池塘投辖处，梅花如雪昼如春。
狭原道中
作者：吴与弼
朝代：明

小春风雨路初乾，又向名原话考槃。却忆十年前胜事，门前骥子踪游观。
狮子山
作者：吴与弼
朝代：明

狮子矶头一棹过，客边心事近如何。寒更往辙知非切，暖日遗编得意多。
玉山舟中
作者：吴与弼
朝代：明

独坐船头爱日光，好风又喜片帆扬。云山簇簇缘谁碧，岸菊丛丛为我黄。
王宪副顺德堂
作者：吴与弼
朝代：明

钱塘江上接珠玑，顾我何堪顺德题。思遍古人无健笔，断云残照画桥西。
王锦衣望云思亲诗卷
作者：吴与弼
朝代：明

使节驰驱南复南，高堂华发梦毵毵。一杯春酒归心切，指日云边落锦帆。
王锦衣赠梅圣俞集
作者：吴与弼
朝代：明

早自欧编慕圣俞，晚从汶水得明珠。慇勤欲表将军爱，又向思亲锦卷书。
玩月
作者：吴与弼
朝代：明

万事无端不系情，读书终日掩柴扃。金风动地顽云散，四望青霄霁月明。
琴罢
作者：吴与弼
朝代：明

琴罢诗兴来，残灯独挥笔。因识圣人心，澹然何意必。
琴罢歌邵子诗
作者：吴与弼
朝代：明

羁思乡心近若何，吾伊声罢听云和。美兹明月清风夜，细唱阳春白雪歌。
瑶湖渡
作者：吴与弼
朝代：明

斜日明官渡，平沙散马蹄。一生劳面北，短卒急征西。
璿庆同余李友登陆游憩
作者：吴与弼
朝代：明

童冠相呼六七朋，晴沙迤逦并舟行。个中真意人谁会，慨想当年与点情。
璿庆夜读喜而赋此勉焉
作者：吴与弼
朝代：明

八岁知勤学，焚膏过二更。圣功从此始，道只在人弘。
璿庆失金
作者：吴与弼
朝代：明

人亡人得不须怜，佩服嘉谟亦有年。今日失金何足较，自当观理学前贤。
璿庆生辰
作者：吴与弼
朝代：明

三乐堂中朋盍簪，玉壶清话共春襟。新功更有新诗勖，克己良规各洗心。
璿庆生辰
作者：吴与弼
朝代：明

良辰大壮绮筵开，细酌诸生介寿杯。珍重相观而善处，麟经羲画养灵台。
甥馆
作者：吴与弼
朝代：明

端午怀甥馆，蒲觞两度斟。徘徊经茂草，谁共黍离情。
甲申元日
作者：吴与弼
朝代：明

列炬萧萧宿雨鸣，开轩冉冉晓云晴。新春又拜唐虞化，旧学重燖孔孟情。
界牌铺道中
作者：吴与弼
朝代：明

前途急急意迟迟，宁忍名邦别所思。记得岭头惆怅处，濛濛细雨湿征衣。
留凤栖原周氏
作者：吴与弼
朝代：明

中宵凉月添佳兴，际晓晴山净好怀。但得主人能好客，几时无事又重来。
留别樟溪王大邦
作者：吴与弼
朝代：明

桑梓连阴三百春，重来谢别访高门。白头相眷无他属，剩买诗书教子孙。
留吴营元氏
作者：吴与弼
朝代：明

花封归轿正骎骎，驻节亭前日向沉。莫怪有孤投辖意，一诗聊慰远迎心。
留赠湖田万氏
作者：吴与弼
朝代：明

病违佳约卧柴荆，虚辱衣冠事远迎。绿酒喜陪今夕话，又将迂阔渎高听。朝来听取别时歌，善恶由来不共科。欲向事几明摆析，工夫不厌读书多。
留赠湖田万氏·其一
作者：吴与弼
朝代：明

病违佳约卧柴荆，虚辱衣冠事远迎。绿酒喜陪今夕话，又将迂阔渎高听。
留赠湖田万氏·其二
作者：吴与弼
朝代：明

朝来听取别时歌，善恶由来不共科。欲向事几明摆析，工夫不厌读书多。
留赠胥经历
作者：吴与弼
朝代：明

连矾锦里偶经过，华发青灯叙旧多。更欲细聆先子梦，何时飞旆碧山阿。
留题伍氏馆
作者：吴与弼
朝代：明

琴书信宿托高轩，细接襟期意豁然。堂上埙篪春似海，阶前梧竹碧参天。江山映带供真趣，田圃萦环庆有年。不待有心行乐事，自然至乐日无边。
病中倦卧偶思年二十四时寓居东坪与诸生夜读赋玩月诗微吟一过神思洒然遂次旧韵
作者：吴与弼
朝代：明

旧吟诵罢病魂清，犹幸灵台一点明。锻鍊虽然愧金锡，战兢不敢步渊冰。未容馀日甘衰朽，尚拟诸生更老成。世泽依然诗礼在，好将尘虑静中澄。
病中口占授瑞康宁寿
作者：吴与弼
朝代：明

不觉行年七十近，忽惊卧病二旬多。绝胜明月清风夜，人在呻吟梦里过。
病中有怀子贞九韶
作者：吴与弼
朝代：明

老病怀思只故人，故人疾病总酸辛。如何得似平康步，选胜寻幽处处亲。
病中枕上作
作者：吴与弼
朝代：明

一念之微须致精，公私王霸要分明。毫埃丝垢宜揩尽，刚立成心大路行。纤私涤尽未为难，要识时中是孔颜。此个路头何处问，苦心空使鬓毛斑。律身须礼不容疏，公以治心其庶乎。二者没身而已矣，不知人世有荣枯。
病中枕上作·其一
作者：吴与弼
朝代：明

一念之微须致精，公私王霸要分明。毫埃丝垢宜揩尽，刚立成心大路行。
病中枕上作·其三
作者：吴与弼
朝代：明

律身须礼不容疏，公以治心其庶乎。二者没身而已矣，不知人世有荣枯。
病中枕上作·其二
作者：吴与弼
朝代：明

纤私涤尽未为难，要识时中是孔颜。此个路头何处问，苦心空使鬓毛斑。
病后作
作者：吴与弼
朝代：明

老来日月信无多，拟向春风咏太和。局促尘窗淫雨里，一年桃李病中过。
病起游园
作者：吴与弼
朝代：明

并游无侣又春风，况复兼旬百病攻。幸有馀芳晴烂熳，微吟缓步太平中。
癸未除夜
作者：吴与弼
朝代：明

岁月如流又一年，长更念旧转悽然。老怀欲共何人写，吟对灯花未忍眠。吟对灯花未忍眠，丁宁明日早朝天。老怀有赋何多幸，四海车书正晏然。
癸未除夜·其一
作者：吴与弼
朝代：明

岁月如流又一年，长更念旧转悽然。老怀欲共何人写，吟对灯花未忍眠。
癸未除夜·其二
作者：吴与弼
朝代：明

吟对灯花未忍眠，丁宁明日早朝天。老怀有赋何多幸，四海车书正晏然。
登东坑稍箕窠最高峰
作者：吴与弼
朝代：明

寒窗倦局促，兹晨脱樊笼。远随伐木伴，旸谷舒孤踪。奇峰发高兴，迤逦缘霜丛。沃咽有山果，爽袂来天风。是时雨初霁，心赏超鸿濛。
登德州梁家庄驿楼
作者：吴与弼
朝代：明

一赏薰风瞰水楼，楼头清兴暂相留。明朝知隔几程驿，绿树人家记德州。
登拟岘台
作者：吴与弼
朝代：明

城据东南胜，台分襄楚名。人烟萦近市，竹树杂长汀。愁逐登临散，神因眺望清。穷通看万物，未易达浮生。
登舟入楚
作者：吴与弼
朝代：明

步出湓城吊古馀，前程又复即舟居。客身到处无荣辱，随分萧条两箧书。
登西梁矶尾
作者：吴与弼
朝代：明

暂纵棱层咫尺踪，江山一览已增雄。脱令病骨生轻翰，飞步危巅又不同。
登连珠峰
作者：吴与弼
朝代：明

阁中罢鸣琴，芳筵谢斟酌。扪萝一褰裳，奇峰酬素约。天风起萧条，山雨来溟漠。时驰千里目，四际云烟薄。会当斯结亭，胜览翔寥廓。
登陆偶成
作者：吴与弼
朝代：明

旷望晴芜外，聊为曹濮吟。静观浮世事，端合付无心。
登黄柏最高峰
作者：吴与弼
朝代：明

局促倦埃氛，游衍稀俦侣。骥子能娱人，慕韩耽岣嵝。青天卷片云，春山霁寒雨。杖策不知疲，鱼贯何容与。遂跻凌霄峰，徘徊以延伫。长空极遐瞩，松阴相款语。日昃憺忘归，清风助高举。
白水寺
作者：吴与弼
朝代：明

危石疏松一水寒，轩楹正在水中间。平安半榻还乡梦，却忆千山与万山。
白石道中
作者：吴与弼
朝代：明

白石当年曾有赋，清秋此日更停舆。回头火伴閒相语，琴剑何时返故居。
白石铺道中
作者：吴与弼
朝代：明

早稻青青小麦黄，杜鹃声里野花香。好山递送程程秀，咫尺云帆是浙江。
白螺矶
作者：吴与弼
朝代：明

柔橹和鸣人力齐，急流竞渡肯迟迟。试将众理依斯看，万事心同不足为。
白鹤溪铺舟中
作者：吴与弼
朝代：明

我爱佳名白鹤溪，客情舒处又题诗。分明画得无怀世，杨柳家家卖酒旗。
皇华亭
作者：吴与弼
朝代：明

皇华胜岭旧名神，使节遥临雨露新。草木从今皆可敬，一亭晴映万山春。
皇华馆即事
作者：吴与弼
朝代：明

沈沈台馆绿阴浓，一榻高眠咏午风。时止时行皆乐地，梦魂依旧白云中。
盗名
作者：吴与弼
朝代：明

实若虚兮有若无，如斯方表圣门徒。盗名似我真堪鄙，愧尔昂藏一丈夫。
省己
作者：吴与弼
朝代：明

希贤事业愧庸才，煅炼磋磨志愈乖。世泽厚深流庆远，道心连日得悠哉。
省己
作者：吴与弼
朝代：明

此心一失栽培力，几向穷途不自持。静里反躬深省处，风霜却是进脩资。
省躬
作者：吴与弼
朝代：明

一身衰谢浑无赖，万事蹉跎总不能。何以激昂偷惰气，博文约礼是馀生。
睡觉
作者：吴与弼
朝代：明

午枕睡熟馀，情神喜宣朗。窗含白日静，座纳微风爽。俯披圣贤书，遗言如指掌。至理谅易求，良心贵有养。安得同志人，辅我加勉强。
睡起
作者：吴与弼
朝代：明

久客逢寒食，芳年损病心。几时鸣雨歇，终日落花深。亲梦凝官舍，乡魂绕故林。昼长春睡起，寂寂写孤吟。
睹桐林书屋
作者：吴与弼
朝代：明

一简谆谆辱爱多，知君微恙少愆和。伫看勿药来新喜，重向桐林共放歌。
石井山家
作者：吴与弼
朝代：明

清溪诘屈逗云萝，白屋青烟绿树多。散马平冈人待爨，閒教稚子度云和。
石弄晨炊
作者：吴与弼
朝代：明

客路晨炊好，幽哉石弄居。一轩潇洒处，净几展吾书。
石桥感兴
作者：吴与弼
朝代：明

石桥小立感怀多，借问当年事若何。不识天人相胜理，朔风凄烈漫长歌。
石泉
作者：吴与弼
朝代：明

石泉千古名，悠悠四时绿。清洁乃素心，白云一茅屋。
石泉开田
作者：吴与弼
朝代：明

风雨潇潇小满天，四山蓑笠事新田。个中会得艰难意，细和豳风七月篇。
石泉望灵峰有怀周娄二生
作者：吴与弼
朝代：明

杖策閒来步夕阳，云峰遥望意何长。峰前二妙相暌久，鱼雁东西两渺茫。
磨石道中
作者：吴与弼
朝代：明

晴色催诗兴，归期慰客怀。朱乡看渐近，襟抱共谁开。
示儿
作者：吴与弼
朝代：明

病多自愈惫，夙志竟成空。所属惟吾子，云何不着功。
示儿
作者：吴与弼
朝代：明

青灯父子话从容，贫贱逾知乐意浓。从此莫忘慈教旨，诗书宜早用深功。
禅岭即事
作者：吴与弼
朝代：明

傍险跻攀倦，临高眺望赊。天连苍野阔，树带小村斜。晴霭山何处，寒烟屋数家。踌躇怀往事，容易改年华。
离太平寺
作者：吴与弼
朝代：明

十日禅房养性灵，晴光又喜一阳生。明朝何处寻梅去，特向新诗记太平。云笺璀璨翰如飞，剩载诗书使者归。共喜江头新雨霁，重临舴艋又囊衣。
离太平寺·其一
作者：吴与弼
朝代：明

十日禅房养性灵，晴光又喜一阳生。明朝何处寻梅去，特向新诗记太平。
离太平寺·其二
作者：吴与弼
朝代：明

云笺璀璨翰如飞，剩载诗书使者归。共喜江头新雨霁，重临舴艋又囊衣。
离寺
作者：吴与弼
朝代：明

遥为松楸此寓居，清风明月二旬馀。宵来红叶催归梦，明月青山是旧庐。
私
作者：吴与弼
朝代：明

一念私才起，风波势便增。若非鏖战勇，方寸几时平。
秋夜
作者：吴与弼
朝代：明

清觉当凉夜，灵台正静虚。寒光皎残月，星象烂联珠。
秋夜怀旧
作者：吴与弼
朝代：明

玉阶金殿沐恩浓，舜日尧天不世逢。迟莫岂胜多病际，夜吟身在梦魂中。
秋夜感怀
作者：吴与弼
朝代：明

当年曾苦读书心，斯道寥寥强自任。不谓阨穷兼疾疹，蹉跎空得雪盈簪。
秋晓
作者：吴与弼
朝代：明

风来夜枕寒，云生晓窗雨。旅思共秋清，遥思故山侣。
种湖
作者：吴与弼
朝代：明

湖久难稽得种名，乡邻聊共古今称。我来几度游湖畔，何限徘徊异世情。
种湖比邻相劳
作者：吴与弼
朝代：明

结伴归时正快哉，娟娟新月照吟怀。慇勤更辱邻舟问，何日重过故里来。
移寓宗人建一
作者：吴与弼
朝代：明

素佩行云流水词，一枝何处不堪依。慇勤况有吾宗子，小阁虚窗懒正宜。
程庸以种湖所书拙字及鄙句见示怅然有作
作者：吴与弼
朝代：明

陈迹依稀慨昔游，寒窗遥夜意悠悠。他年萍水重相念，何处西风独倚楼。
程庸承府主命李观光章取则皆集小陂讲颜子喟然之章，赋此以勉焉
作者：吴与弼
朝代：明

二生忽喜后先来，无德相资愧尔才。黄卷有师当自勉，关闽濂洛是梯阶。
税场墟道中口占授戈英
作者：吴与弼
朝代：明

骥子当年此载歌，金兰气谊感君多。西风老鬓寒山曲，斜日仍同律吕和。
窗间独坐
作者：吴与弼
朝代：明

阁上诗应罢，窗间月复明。好怀未忍寐，端坐忆平生。
立春感怀
作者：吴与弼
朝代：明

日日潜心向伏羲，晓窗高咏立春时。梅花满树方惊眼，又对千红万紫时。
立秋
作者：吴与弼
朝代：明

茅屋秋风已满林，老怀却忆少年吟。丈夫壮志今何似，空感平生灯火心。
章山傅氏
作者：吴与弼
朝代：明

常忆章山吉士情，偶乘良便造君庭。挥毫还慰平生谊，济美堂前好弟兄。
童子馈蔗
作者：吴与弼
朝代：明

童赤依谁氏，悠悠念尔翁。慇勤霜蔗赠，知我困途穷。
端午前一日作
作者：吴与弼
朝代：明

端午明朝是，乡园此际思。南归人未上，北去日随时。道远诸孙弱，家贫老母慈。荣枯自有分，无使泪空垂。
简戴锦舟先生
作者：吴与弼
朝代：明

笔砚长为伍，思深趣转清。看云閒隐几，听雨独挑灯。俯仰求无愧，穷通不系情。客边微恙在，襟抱贵和平。
素庵题正统辛酉冬予归自钟陵息肩湖莽李氏南溟饬其宗以迓礼于从子世熙之堂崔氏文瓛翁古服来临酒数行欢然赋诗而别后七年南溟脩世谱话旧小陂索素庵大书以归又二年持以求赋诗曰
作者：吴与弼
朝代：明

一点虚灵天地参，忍将至贵堕春酣。请看天泽初爻旨，是我蓍龟与指南。
綵云亭
作者：吴与弼
朝代：明

旌旆腾辉鼓吹雄，青山尽属綵云红。群黎奔走矜奇遇，满路讴歌日正中。
约
作者：吴与弼
朝代：明

为恶都缘自放多，私根随处费消磨。从今要术须归约，履薄临深养太和。
纪梦
作者：吴与弼
朝代：明

二妙联英清且閒，高踪那得到柴关。哦吟晓枕思君处，檐雨萧萧秋梦还。
纱陂
作者：吴与弼
朝代：明

长潴石罅冰，广浣溪中雪。清风生夜寒，泓澄浸秋月。
纵步
作者：吴与弼
朝代：明

幽花发清香，芳林涨新绿。閒听山中禽，更倚篱边竹。
经天井
作者：吴与弼
朝代：明

晴指家山路，时询天井名。春风迎马首，投辖二生情。
经方升氏
作者：吴与弼
朝代：明

难兄客邸共乡心，令弟高居辱爱深。问讯若逢南雁使，春风早寄白头吟。
经蚌壳湖
作者：吴与弼
朝代：明

前月兹晨滥宠嘉，恭承天语侍文华。片帆容易几千里，独咏西风野水涯。
经马茨塘
作者：吴与弼
朝代：明

云景渐清和，琴书此地过。不须留客饮，且喜为君歌。
绝句
作者：吴与弼
朝代：明

一棚新架白云端，四达天风九夏寒。野性惯随樵牧侣，时时来此独危冠。
绝句
作者：吴与弼
朝代：明

新诗尽日恣冥搜，尘世悠悠任去留。兴到江山随处览，不知身外有閒愁。
绝句
作者：吴与弼
朝代：明

竹户风光软，花轩清昼迟。苍苔人迹绝，净几独吾伊。
罗原冈诗
作者：吴与弼
朝代：明

冷派衰宗各渺茫，荒山寒溆久凄凉。东风为我回春色，衣被罗原几处冈。
罗家园
作者：吴与弼
朝代：明

湛湛芳草池，翛翛碧霄竹。倚竹漱春流，清气满幽谷。
胡十见访客馆值予暂出承候迎村外遂相与叙旧同宿得诗六首
作者：吴与弼
朝代：明

归步夕阳迟，和风满襟袖。矫首清溪傍，芳畦故人候。梅花残腊时，访予五峰上。讵知萍梗踪，春光此同赏。我归惊十年，回首如信宿。惆怅谪仙吟，人生鸟过目。忆子有立年，曾与论耿介。吾今越斯境，事业怜安在。既罢溪上游，复向篱边坐。夜景良可人，谁能即高卧。交期相惠好，青灯共斯阁。话言杂今昔，心事兼悲乐。
胡十见访客馆值予暂出承候迎村外遂相与叙旧同宿得诗六首·其一
作者：吴与弼
朝代：明

归步夕阳迟，和风满襟袖。矫首清溪傍，芳畦故人候。
胡十见访客馆值予暂出承候迎村外遂相与叙旧同宿得诗六首·其三
作者：吴与弼
朝代：明

我归惊十年，回首如信宿。惆怅谪仙吟，人生鸟过目。
胡十见访客馆值予暂出承候迎村外遂相与叙旧同宿得诗六首·其二
作者：吴与弼
朝代：明

梅花残腊时，访予五峰上。讵知萍梗踪，春光此同赏。
胡十见访客馆值予暂出承候迎村外遂相与叙旧同宿得诗六首·其五
作者：吴与弼
朝代：明

既罢溪上游，复向篱边坐。夜景良可人，谁能即高卧。
胡十见访客馆值予暂出承候迎村外遂相与叙旧同宿得诗六首·其六
作者：吴与弼
朝代：明

交期相惠好，青灯共斯阁。话言杂今昔，心事兼悲乐。
胡十见访客馆值予暂出承候迎村外遂相与叙旧同宿得诗六首·其四
作者：吴与弼
朝代：明

忆子有立年，曾与论耿介。吾今越斯境，事业怜安在。
胡氏落成族谱序
作者：吴与弼
朝代：明

连云芸栋夙蜚声，又喜来仍建此亭。勖尔诗书旧箴砭，待看金石倍光晶。
胡贰令索诗题尊府方伯公一曲轩
作者：吴与弼
朝代：明

画省高车久已悬，花封才子正青年。鉴湖一曲幽栖处，明月清风水拍天。
腊月望日作
作者：吴与弼
朝代：明

欲到大贤地，须循下学工。文章深讲贯，道德细磨砻。
自叹
作者：吴与弼
朝代：明

少年不学浪悠悠，老大无成空隐忧。寄语青春强健客，及时黄卷好埋头。
自得亭
作者：吴与弼
朝代：明

晓立鸡声月，昼坐绿阴风。两行名教旨，千古此心同。一尘不动处，万籁无声时。高卧清风里，微吟自得诗。
自得亭·其一
作者：吴与弼
朝代：明

晓立鸡声月，昼坐绿阴风。两行名教旨，千古此心同。
自得亭·其二
作者：吴与弼
朝代：明

一尘不动处，万籁无声时。高卧清风里，微吟自得诗。
自得亭即事
作者：吴与弼
朝代：明

一亭潇洒隔纷嚣，坐卧于斯兴自饶。雨后落红殷满地，崇桃相对尚妖娆。
自得亭对雨书怀
作者：吴与弼
朝代：明

刚恨平生学圣难，馀龄程课肯容悭。洛闽幸有阶梯在，精白斯心日夜攀。
自慈明寺东游龙安镇
作者：吴与弼
朝代：明

面面春山涌翠华，湾湾流水涨晴沙。客怀却喜东游好，高下楼台远近花。
自杨溪过葛藤科
作者：吴与弼
朝代：明

港下归鞭问葛藤，名科山水总含情。朋游迎送秋江晚，古渡寒流月影清。
自警
作者：吴与弼
朝代：明

日日寒檐读我书，观生愈似挂钩鱼。人情固莫分轻重，事体焉能知卷舒。百行自应诚是本，一身端合道为枢。圣贤龟鉴昭昭在，争奈灵台不易虚。
自警
作者：吴与弼
朝代：明

读书悟至言，反躬屡紬绎。颇谓无他岐，立可超凡域。云胡心自戕，作事潜乖昔。俯仰一长叹，惭惶竟何极。乃知真切功，不可弛顷刻。发愤矢自兹，群邪当远迹。圣途虽渺茫，敢吝驽骀力。诚当通鬼神，志当贯金石。
自讼
作者：吴与弼
朝代：明

平生立志在希颜，逸驾那知不易攀。馀生碌碌嗟何及，羞看青编凡圣关。
自讼
作者：吴与弼
朝代：明

徒尔昂藏生世间，可怜此志久希颜。如何白发龙钟际，依旧身心就检难。
自赤涧先陇后岭循北原丰稔坑以出偶成绝句
作者：吴与弼
朝代：明

童冠嬉谐归去迟，山风淡淡日斜晖。登临自惬平生乐，杖策抠衣忘渴饥。
至日
作者：吴与弼
朝代：明

岁华又值一阳生，豫汛庭堂贺太平。万壑金鸡天欲曙，四檐霜月雨初晴。学随年长嗟衰迈，道与时亨荷圣明。间傍溪梅寻嫩蕊，新诗兴绪绕虞庭。
至日
作者：吴与弼
朝代：明

闭关旅食浮梁日，归梦寒更景德舟。天心见处从羲觅，物理窥时向邵求。
至日即事
作者：吴与弼
朝代：明

化日曈曈照曙筵，儒衣秩秩拜钧天。杖藜碧涧谈经罢，梅柳迎春又一年。
至日感怀
作者：吴与弼
朝代：明

屡醒长更梦，频添暮景愁。盛时刚易失，多病苦难瘳。长困荆榛境，终非鸾凤俦。徘徊当令节，休复慨前脩。
至日次杜韵
作者：吴与弼
朝代：明

翼翼趋朝候鼓催，共瞻小往大应来。新功煅炼当思奋，夙志骁腾孰肯灰。欲见天心时访柳，閒窥物理独寻梅。平生几案惟书册，谈笑何曾到酒杯。
至日讲堂朝贺
作者：吴与弼
朝代：明

金鸡催曙鼓声雄，济济班行院肃雍。迎福共瞻刚长日，尧天欢舞万方同。
舟中九日
作者：吴与弼
朝代：明

去年九日遥思子，今日重阳子忆亲。自昔怀居非达士，由来安土属吾人。
舟中即事
作者：吴与弼
朝代：明

红叶连村归兴浓，黄柑带雨更玲珑。倚篷小立苍茫外，诗在云烟杳霭中。
舟中即事
作者：吴与弼
朝代：明

缃帙收来霜夜分，月中犹见打鱼人。始知各有平生分，勤苦方能立此身。
舟中即事
作者：吴与弼
朝代：明

蓬户青灯照夜长，观星玩月水云乡。候当小雪寒犹浅，十月初旬始降霜。风劲天高夜已霜，孤蓬閒倚面朝阳。移湾细忆曾游处，静听吾伊昼满航。
舟中即事·其一
作者：吴与弼
朝代：明

蓬户青灯照夜长，观星玩月水云乡。候当小雪寒犹浅，十月初旬始降霜。
舟中即事·其二
作者：吴与弼
朝代：明

风劲天高夜已霜，孤蓬閒倚面朝阳。移湾细忆曾游处，静听吾伊昼满航。
舟中听诸生歌诗
作者：吴与弼
朝代：明

行李宁家已有期，云帆更喜夜风吹。诸生各有平安庆，促膝闻歌往复诗。
舟中小立
作者：吴与弼
朝代：明

晴色微开远近山，倚篷閒看鸟回还。数声柔橹苍茫外，又载吾伊过别湾。
舟中晓望
作者：吴与弼
朝代：明

吴江欲尽越山来，东日融融霁景开。桑柘稻粱连沃壤，人烟村落在无怀。
舟中独坐次邵诗韵
作者：吴与弼
朝代：明

一棹初逢积雨晴，客边赢得寸心清。地偏时喜北风软，天迥独看西日明。怀古正贪诗逸响，可人更听橹柔声。寻常自有无穷妙，争奈浮生识未精。
舟中见红树
作者：吴与弼
朝代：明

船头时作望乡吟，难写浮生去住心。忽忽不知为客久，谁家红树报秋深。
舟中观书忆诸生
作者：吴与弼
朝代：明

灯火夜常半，工夫日又新。滥追先进躅，频忆故山人。冻竹那妨雪，寒梅自有春。此生何处达，天地即吾仁。
舟中閒眺
作者：吴与弼
朝代：明

巑岏翠壁倚云端，红树人家带碧湍。偶尔会心为客处，只疑身在梦中看。
舟子索诗
作者：吴与弼
朝代：明

款款鸣桡话会溪，好留馀迹向新诗。正贪绿水青山胜，恰值风恬浪静时。
舟宿陶婆湾
作者：吴与弼
朝代：明

夜半扁舟梦不成，细将心绪绎平生。人伦有道何能尽，展转无端感慨情。
舟次打石港感怀
作者：吴与弼
朝代：明

不出门庭十五年，旧游遥历重凄然。昂藏徒有平生志，容易因循雪满颠。
舟次芜湖寄友
作者：吴与弼
朝代：明

地迥天清芦雁呼，西风残照泊芜湖。远书不尽悠悠意，努力人间大丈夫。
舟近浔阳郭追次辛丑岁游此诗韵
作者：吴与弼
朝代：明

霜日融融昼梦馀，身閒随处是安居。万缘有分无劳计，频向麟经玩特书。
舟近豫章
作者：吴与弼
朝代：明

双橹和鸣莫景横，相将喜见豫章城。病躯粗健何妨老，随处高歌颂太平。
船头与璿庆閒眺
作者：吴与弼
朝代：明

江天冥漠橹咿哑，云树烟村野鸟斜。船头骥子时同坐，久话令人忘算沙。
船头对月偶成
作者：吴与弼
朝代：明

笃斯懿德任吾真，宁计朝晡苦与辛。黄卷两行歌一曲，陶然日作葛天民。
船头晓立
作者：吴与弼
朝代：明

樯头晓对豫章城，南浦西山是旧盟。俯仰古今云聚散，新题何处独凝情。
芸谷
作者：吴与弼
朝代：明

谋生不惜满籯金，富买群书子孙读。杖藜何处可娱人，时访芸香遍幽谷。
苏州绝句次唐诗韵
作者：吴与弼
朝代：明

万态循环故复新，尘寰知换几回春。我来又发姑苏咏，可信浮沤等昔人。斜风细雨菊花天，今夜何知此水眠。他日旧乡谈旧迹，青山却意梦中船。
苏州绝句次唐诗韵·其一
作者：吴与弼
朝代：明

万态循环故复新，尘寰知换几回春。我来又发姑苏咏，可信浮沤等昔人。
苏州绝句次唐诗韵·其二
作者：吴与弼
朝代：明

斜风细雨菊花天，今夜何知此水眠。他日旧乡谈旧迹，青山却意梦中船。
苦热观晦庵诗集
作者：吴与弼
朝代：明

炎热侵陵梦少安，茅檐无地可盘桓。绝胜黄卷多冰雪，朗诵令人骨髓寒。
茂树
作者：吴与弼
朝代：明

古垣有茂树，婆娑广成帷。霜雪根本固，雨露枝叶肥。蒙密自昏晓，静爱众鸟归。此物尚有容，吾心谅何为。
茅包锦
作者：吴与弼
朝代：明

偶然见说茅包锦，此语端为知者辞。慎勿妄将茅作锦，免令堪鄙又堪嗤。
荅舟人
作者：吴与弼
朝代：明

徒窃虚名实陆沈，慇勤空负秉彝心。那由回得西风驭，截日深功断自今。
草萍道中
作者：吴与弼
朝代：明

晨促行装度草萍，夜来微雨喜新晴。望中总是云山色，吟处时闻野鸟声。
草萍驿
作者：吴与弼
朝代：明

暂息草萍驿，心安即我庐。万山新雨霁，半枕黑甜馀。
荷塘口占授族孙福宁
作者：吴与弼
朝代：明

古市冲雺湿，山桥踏月忙。隔林询白塔，隐几卧荷塘。
荻港舟中
作者：吴与弼
朝代：明

寒芦漠漠夜澄澄，云尽霜天月倍明。欲问个中深浅兴，青灯孤映读书声。
莫春行
作者：吴与弼
朝代：明

学不讲，德不修，二者诚吾忧。日亲古贤圣，残膏剩馥供涵泳。青春告莫我不闻，落花飞絮从纷纷。
莲塘
作者：吴与弼
朝代：明

莲没不知年，塘称尚如昔。念我名不称，长生谅何益。
葛藤科先陇
作者：吴与弼
朝代：明

蓬科不见当时葛，马鬣犹传旧日名。星火程期京国梦，春风花柳故乡情。
蒋莲铺
作者：吴与弼
朝代：明

当年曾此课儿诗，扰扰台舆渴饮时。物候几经新节序，布衣犹是旧心期。
蓝头书屋为新喻何琛题
作者：吴与弼
朝代：明

新种芸香屋数椽，青山绿水映华颠。欲知自下升高处，人十能之已必千。
蓬漏不堪坐起赋此以慰余李诸友
作者：吴与弼
朝代：明

风雨疏蓬共不眠，可怜此志在希贤。谁能万一朱夫子，林范何劳远接联。
蔗林
作者：吴与弼
朝代：明

已喜归帆逗蔗林，新晴尤惬客边心。云笺挥罢如椽笔，又向平沙事短吟。
蔗林
作者：吴与弼
朝代：明

梦回夜半候鸡声，时听舟人问水程。明发扬舲过百里，好山却看故乡青。
蕲春采芹亭同罗黄二广文登
作者：吴与弼
朝代：明

名亭极虚敞，英友携登临。石池湛寒水，茂树围幽阴。久坐得胜趣，剧谈延赏心。薄游庆佳遇，因以书狂吟。
蛇岭
作者：吴与弼
朝代：明

频坐羊肠坂，仍思蛇岭诗。畏途看渐减，归计莫嫌迟。
西塘道中赠二周生
作者：吴与弼
朝代：明

长途游子急前期，情色无心管别离。绿水青山劳远饯，梅花新句为君题。
西津舟中口占授同宿诸生
作者：吴与弼
朝代：明

停舟西日四三生，共宿津头风雨情。须信万缘皆有命，肯将行止问君平。
西轩即事
作者：吴与弼
朝代：明

冻消残雪早春回，幽户条风任往来。黄卷玩馀閒卧后，满窗春色数枝梅。
观旧稿
作者：吴与弼
朝代：明

十载飘零无定栖，两年幸隐此山扉。诗书渐觉添新得，心性还应胜旧时。
观梅
作者：吴与弼
朝代：明

梅花满眼感怀新，正月俄惊十日春。花落更开开更落，小窗忙杀读书人。
观湖
作者：吴与弼
朝代：明

先声隐隐远如雷，高浪排空雪作堆。欲记新题何处写，伊谁一醉菊花杯。
观濂洛关闽诸君子遗像
作者：吴与弼
朝代：明

平生习迂僻，人物常怀古。自从尧舜来，历历固可数。降兹秦汉下，无才继邹鲁。伟哉宋德隆，夫子生四五。日月丽中天，远近曷不睹。人心一返正，斯道朗以溥。嗟我小子愚，私淑岂小补。偶从黄卷中，瞻像慰渴慕。因像以求心，益自陶莽卤。不及犹恐失，谁知此心苦。会当写斯图，顷刻恒敬负。
观语类为政以德章感程子而作
作者：吴与弼
朝代：明

尤人只见无虚日，罪已何曾有实功。莫把寸心矜立雪，但专一味暮春风。
观语类后作
作者：吴与弼
朝代：明

平生朱训不离绅，舟上微言月夜亲。又喜朱乡山水近，幸哉亦是及门人。
览戊寅日录作
作者：吴与弼
朝代：明

竹窗时止亦时行，谁共清风明月情。忽忆前年今日兴，登高人在石头城。
览旧游
作者：吴与弼
朝代：明

高树春风花正开，芒鞋曾记屡徘徊。如今花落年光莫，寒色斜阳又独来。
觉后
作者：吴与弼
朝代：明

觉来气宇澄，开牖东林下。缺月五更头，寒光皎清夜。
讲罢偶成
作者：吴与弼
朝代：明

万事应须任所遭，胼胝农圃敢辞劳。西斋讲罢心如水，又对凉天霁月高。
访叶别驾
作者：吴与弼
朝代：明

消息犹难得，逢迎更敢期。宁知为客际，重悉久要辞。剪烛嫌更短，连床愿别迟。欲投迂阔分，舍此复何之。
访子贞九韶同话胡二宅
作者：吴与弼
朝代：明

帘户沉沉午梦馀，新晴天气景舒舒。和风细拂家山袂，半日清谈故友庐。
访杨德全致政归
作者：吴与弼
朝代：明

罢郡归时已白头，杖藜日看橘林洲。客来若问浮生事，明月清风酒一瓯。
访胡徵君馆所
作者：吴与弼
朝代：明

行客林边至，高人篱外迎。远乘今日兴，细话旧时情。凉夜一樽酒，清秋半壁灯。相看惊老大，踪迹共浮萍。
访表兄章二伯仲
作者：吴与弼
朝代：明

长忆先君念母家，惭予小子近如遐。幸陪花萼相辉好，更喜螽斯世泽赊。
访表兄锁秉端伯仲
作者：吴与弼
朝代：明

同里同年斋更同，半生多故各西东。清谈偶得三人共，两鬓萧疏总是翁。
访饶烈
作者：吴与弼
朝代：明

逆旅初从远峤回，迂途风雨为君来。高轩一到留诗别，莫阻归心向酒杯。莫阻归心向酒杯，怜君意气更迟回。龙潭丽泽荒芜久，好约良朋次第来。好约良朋次第来，百年时序日相催。分阴须惜更须惜，不学何由造达材。
访饶烈·其一
作者：吴与弼
朝代：明

逆旅初从远峤回，迂途风雨为君来。高轩一到留诗别，莫阻归心向酒杯。
访饶烈·其三
作者：吴与弼
朝代：明

好约良朋次第来，百年时序日相催。分阴须惜更须惜，不学何由造达材。
访饶烈·其二
作者：吴与弼
朝代：明

莫阻归心向酒杯，怜君意气更迟回。龙潭丽泽荒芜久，好约良朋次第来。
诗罢忆陈生寓意
作者：吴与弼
朝代：明

汝归荣觐乐无涯，听唱良朋契阔诗。中道若逢烦寄语，雪窗高榻待多时。
诵晦庵诗次韵
作者：吴与弼
朝代：明

诛茅遂幽独，惬此林壑清。太和酿群卉，天香满衣缨。病躯无馀事，先人富遗经。自陪二三子，明窗共经营。
诸生助移大门诗以劳焉
作者：吴与弼
朝代：明

贻厥云仍百世谋，青山绿水兴悠悠。寒泉细汲芸窗砚，各赋新章答胜游。
诸生助移门楼诗以劳之
作者：吴与弼
朝代：明

鱼贯相于冠与童，浩歌声里气如虹。明朝饱挹溪山胜，多赋新诗颂尔功。
读中庸
作者：吴与弼
朝代：明

一理存乎静，万事著于微。是以君子心，战兢恒自持。
读孟子
作者：吴与弼
朝代：明

夜气向虚朗，剪烛更已深。大哉仁义言，沃我萌蘖心。才质各高下，性命无古今。圣贤恳垂训，而我何陆沉。
读易
作者：吴与弼
朝代：明

夏日舒以长，斋内深更静。正襟新浴馀，肃容湛天性。悠哉四圣心，玩味频起敬。好风生坐隅，竹色鲜相映。澹尔绝外牵，伊谁共佳兴。
读易绝句
作者：吴与弼
朝代：明

消息盈虚万不齐，等閒谁识此心微。春窗灯火无言处，刚悔因仍学易迟。
读春秋
作者：吴与弼
朝代：明

世情诗思两悠悠，老去何心复梦周。风雨午窗春睡起，间将吾志向春秋。
读春秋
作者：吴与弼
朝代：明

尘网那胜久陆沉，青灯遥夜照孤吟。化工妙契何由得，慷慨平生尽笔心。
读罢
作者：吴与弼
朝代：明

隐几初收卷，巡檐更出行。晚云随雨散，霁月近人明。客久无违性，身閒独称情。荣枯何足问，清白是家声。
读罢枕上喜而有作
作者：吴与弼
朝代：明

读书进处心私幸，更把精灵祷上天。愿假数年无病困，尚当努力继前贤。
读韩子
作者：吴与弼
朝代：明

重云密雨锁春寒，病思无端强自宽。逝矣古人心独在，遗编一一静中看。
课宝贤隆新二孙
作者：吴与弼
朝代：明

改罢新诗课二雏，雁行端拱侍寒炉。朝朝圣训宜深服，养正工夫信在初。
谒濂溪晦庵二先生祠二首
作者：吴与弼
朝代：明

孔孟微言几欲绝，先生千载续真传。偶经灵宇增新感，遗绪寥寥苦简编。平生慨慕古人深，道味先生更所钦。长恨无缘趋末席，灵祠一拜俨如临。
谒濂溪晦庵二先生祠二首·其一
作者：吴与弼
朝代：明

孔孟微言几欲绝，先生千载续真传。偶经灵宇增新感，遗绪寥寥苦简编。
谒濂溪晦庵二先生祠二首·其二
作者：吴与弼
朝代：明

平生慨慕古人深，道味先生更所钦。长恨无缘趋末席，灵祠一拜俨如临。
谢家埠
作者：吴与弼
朝代：明

连樯金鼓气飞扬，共喜邮程近武阳。诗兴无端吟不彻，霜林处处奠红芳。
谢家埠舟中即事
作者：吴与弼
朝代：明

忆昔扁舟久寓居，客中风景自能摹。重来几换人间节，佳兴如今却胜初。
责躬
作者：吴与弼
朝代：明

中岁知非已过时，老来空赋责躬诗。一生总被虚名误，千虑难逃实德疵。无计可回前日月，有功终作后男儿。战兢尽此桑榆力，卫武朝朝是我师。
贵溪道中
作者：吴与弼
朝代：明

懒慢宜閒不得閒，衰龄却事道途间。晓程匆遽严牵路，昼梦依稀在故山。
贵溪道中口占寄车傅二生
作者：吴与弼
朝代：明

一杯何必尽君欢，知己须将古道看。客路喜逢风雪霁，诗筒早为寄平安。
贵溪邑庠作
作者：吴与弼
朝代：明

昨夜凄风霰鸣屋，今宵月满清江曲。预欣明发行李轻，早趁茅檐弋阳宿。
贺吴营元氏驻节亭成
作者：吴与弼
朝代：明

积李崇桃烛令辰，双溪雄峙一亭新。百年胜事光先躅，千载清芬激后人。
贺圣节
作者：吴与弼
朝代：明

茅屋鸡声梦觉时，仓皇扶病着朝衣。恍思承诏明光日，咫尺天威拜玉墀。
贺彭九彰落成新居
作者：吴与弼
朝代：明

穆卜高居谐吉兆，翚飞华栋恊清朝。三阳交处天心泰，百福臻时瑞气饶。
贻南庄李氏
作者：吴与弼
朝代：明

淮水秋风归兴浓，片帆日指大江东。满门长幼俱青眼，华发何时又一逢。
赐金垦田
作者：吴与弼
朝代：明

滥向文华辱赐金，侧身北望五云深。都将至渥归南亩，瓜瓞绵绵万古心。
赠丁太常
作者：吴与弼
朝代：明

别驾侨居处，频过不觉疲。喜通仪部好，更辱太常知。贱子惭何算，明公贵有为。圣途如指掌，努力妙年时。
赠严州张太守
作者：吴与弼
朝代：明

江山随处赋诗频，况此论心共故人。遥传尚友轩中誉，为德兼誇更为民。昔年曾托霜松趣，此日重为雪柏吟。桃李任教春似锦，高标依旧岁寒心。
赠严州张太守·其一
作者：吴与弼
朝代：明

江山随处赋诗频，况此论心共故人。遥传尚友轩中誉，为德兼誇更为民。
赠严州张太守·其二
作者：吴与弼
朝代：明

昔年曾托霜松趣，此日重为雪柏吟。桃李任教春似锦，高标依旧岁寒心。
赠九韶
作者：吴与弼
朝代：明

我与生契家，恳恳常告戒。退而省其私，立志能匪懈。相逢索居后，新知颇超迈。深培仁义根，势利无芥蒂。
赠九韶
作者：吴与弼
朝代：明

绿萝溪上旧儒家，脩竹乔松去市赊。南亩秋风多熟黍，东园夜雨总肥瓜。圣贤指示方应密，师友相期路不差。孝友一门斯是政，读书声里老生涯。
赠伍御史
作者：吴与弼
朝代：明

与君共饮西江水，却向钱塘话旧乡。拙笔漫持虽偶尔，男儿从古贵流芳。
赠何生潜还番禺
作者：吴与弼
朝代：明

家庆新欢动里闾，黄花绿酒厦渠渠。客窗日月何多也，羲画麟经伴起居。
赠余知州
作者：吴与弼
朝代：明

昨日高谈听友琴，今朝细语向桐林。几时更遂龙潭约，净几明窗叙夙心。
赠傅秉彝
作者：吴与弼
朝代：明

洗墨池边春草长，重来怀旧意茫茫。蹉跎容易青春晚，秋鬓能禁几点霜。
赠别于准通判
作者：吴与弼
朝代：明

惜别问官居，宜思位莫虚。有为兼有守，庶以答除书。
赠别友人
作者：吴与弼
朝代：明

惆怅一年别，慇勤百里来。冰霜苦节在，宇宙壮怀开。白雪传新卷，青春递客杯。纷纷枫叶下，独伴野人回。
赠别周圻
作者：吴与弼
朝代：明

欲写离情久倦吟，一尊聊向菊花斟。悬知南北天涯梦，总是平生旧好心。
赠别熊崇义
作者：吴与弼
朝代：明

不惮风霜跋涉遥，翩然来访白云桥。嘉宾盛处归怀好，茂对良辰话久要。
赠别王上舍
作者：吴与弼
朝代：明

旅馆相逢日，春风二月初。看花杯共把，对月榻同铺。礼乐沾清化，风云快壮图。愿公多令誉，纲纪在人扶。
赠别程庸牛演
作者：吴与弼
朝代：明

云南万里正新任，赣上千山复旧官。武略共瞻中土重，文韬总喜远隅安。壶浆柳柏春风软，灯火芸窗夜雨寒。慎勿轻为儿女态，功名留与后人看。
赠友人
作者：吴与弼
朝代：明

琴书深托绿萝溪，风月何人共品题。流水旧穿幽径转，乔林新与碧云齐。一犁春雨儿耕稼，百瓮寒泉自灌畦。随分无非安稳地，相逢何必问丹梯。
赠同行诸生
作者：吴与弼
朝代：明

半月追随谒国宾，今朝分手重慇勤。还家各记丁宁教，私录工夫日日新。
赠吴玺北归
作者：吴与弼
朝代：明

两旬高谊动人多，又共西归信宿歌。记得桂林分手语，龙潭春色早相过。
赠吴生归觐钟陵
作者：吴与弼
朝代：明

白发慈颜日倚闾，青灯游子正劬书。朝来黄色眉端动，乾鹊声中庆有馀。
赠周文东归
作者：吴与弼
朝代：明

日讲残经味正奇，告归情急忽依依。人生万事无不有，细诵前贤素位辞。
赠四老归进贤
作者：吴与弼
朝代：明

花县仁风日念兹，黄眉冲雪到茅茨。予攸好德何能尔，信是人人共此彝。
赠太守林侯
作者：吴与弼
朝代：明

匪才焉敢厕儒流，光宠频烦误我侯。从昔斗筲何足算，愿均慈造遍林丘。
赠娄谅归上饶
作者：吴与弼
朝代：明

稚志谆谆在广居，贤侯盛德远吹嘘。独怜樗散空衰迈，丽泽何时重起予。
赠孔昭
作者：吴与弼
朝代：明

桥门北舍日相亲，乡国参商四十春。偶尔小陂风月夕，细谈旧梦两情真。
赠宋知州
作者：吴与弼
朝代：明

沙头载酒话蕲州，胜水名亭怅旧游。闻道彭城多善政，盘根正属有为秋。
赠宗人士彰
作者：吴与弼
朝代：明

笋舆遥辱到清溪，霜鬓俱怜识面迟。绿酒细论宗族谊，青灯频析古今疑。光先事业根须厚，为已功夫志莫移。别后分阴勤爱惜，重逢未卜是何时。
赠山中人
作者：吴与弼
朝代：明

徐步春山日未晡，石桥流水竹扶疏。为求桑柘乘时种，一一烦君手自锄。
赠崇安于茂宰
作者：吴与弼
朝代：明

见说金台一盍簪，偶经花县更论心。要知礼下诚吾事，须识劳谦是乃箴。
赠廖良斋崇杰行人归乐安
作者：吴与弼
朝代：明

马嘶芳草正清明，高下风花远近亭。他日金台谈旧雨，青山总是故乡情。
赠戴锦舟先生
作者：吴与弼
朝代：明

尊酒黄城夜，交期是偶然。文章元共赏，谈笑剧忘年。近腊梅初放，凌寒菊正鲜。同衾坐无寐，高兴两绵绵。
赠故里亲友
作者：吴与弼
朝代：明

跋涉西还访旧居，故人心绪总何如。平生拙学无他技，到处逢人劝读书。
赠文公先生令孙伯升
作者：吴与弼
朝代：明

百里郎君跃马来，恭承家命顾非才。南云拜罢春如海，剩赋新诗写永怀。去年楚地赋家鸡，今岁闽邦话本支。一一闻孙烦寄语，超群拔俗是男儿。
赠文公先生令孙伯升·其一
作者：吴与弼
朝代：明

百里郎君跃马来，恭承家命顾非才。南云拜罢春如海，剩赋新诗写永怀。
赠文公先生令孙伯升·其二
作者：吴与弼
朝代：明

去年楚地赋家鸡，今岁闽邦话本支。一一闻孙烦寄语，超群拔俗是男儿。
赠曰恭
作者：吴与弼
朝代：明

大地收新雨，春山张旧容。高人淹信宿，佳兴共和风。丽泽资方好，离歌唱却慵。更怀贤叔氏，何日定重逢。
赠李晏诸生
作者：吴与弼
朝代：明

我承明诏远观光，付尔琴书与雪窗。好笃男儿灯火志，莫随浮俗一般忙。
赠李生归觐
作者：吴与弼
朝代：明

曾于道上瞻乔木，他日遗文话大陂。吊古未遑重策马，西风先唱觐亲词。
赠梁布政
作者：吴与弼
朝代：明

曾陪崇礼少年游，一隔江湖五十秋。碌碌那堪今日会，空怜岁月白人头。
赠毕王二进士
作者：吴与弼
朝代：明

丹桂亭亭两妙龄，相逢江上话诗情。冰霜自是男儿志，稳步青云万里程。
赠江渊
作者：吴与弼
朝代：明

久重才华识俊英，偶从此地共茅亭。几时更对何乡榻，细写江东渭北情。
赠淳安邓茂宰
作者：吴与弼
朝代：明

山川迢递行人倦，馆谷慇勤茂宰贤。借问琴堂深浅兴，雪中修竹正苍然。
赠牛升
作者：吴与弼
朝代：明

昨日追寻今又来，好怀端为故人开。慇勤更有平生念，群从何时访翠崖。
赠王九鼎丹成还郡兼柬任郡博
作者：吴与弼
朝代：明

归骑翩翩大药成，野花啼鸟踏新晴。绣衣时问衡门旧，老鬓萧疏学养生。
赠王九鼎还五峰
作者：吴与弼
朝代：明

四年三度款柴荆，更笃良朋永夜情。别恨又添他日梦，生涯何处一浮萍。
赠王医士
作者：吴与弼
朝代：明

杏林春色满窗纱，好是当年董奉家。我借馀光辉客邸，神功特向众人誇。
赠王太守荣满
作者：吴与弼
朝代：明

皂盖朝天日，黎民卧辙时。重临俱有望，竹马候归期。
赠石井黄徐二生
作者：吴与弼
朝代：明

爱尔黄徐二秀才，重逢故意倍悠哉。他日松楸劳梦寐，频期鱼雁到金台。
赠祁门四生
作者：吴与弼
朝代：明

朱乡遥忆旧年怀，今喜名邦四子来。寄语家山多俊秀，好将朱学剩栽培。
赠程李二友
作者：吴与弼
朝代：明

又报冲泥二妙来，远传天使意悠哉。寒炉拥罢霜檐立，明月清风共此怀。
赠程李二生赴京
作者：吴与弼
朝代：明

老态偏于故旧深，联翩二妙重遥临。春风共有朝天兴，稳步青云听好音。
赠章广文
作者：吴与弼
朝代：明

俗情素寡合，独往欲无言。伊谁写湮郁，喜得章澹然。丝萝托世好，金兰契忘年。青眼饶故意，白云多新篇。顾兹蹉跎志，怀古共勉旃。
赠进贤吕茂宰
作者：吴与弼
朝代：明

薄劣何劳谊薄云，野桥迎候度朝暾。绵绵却忆宵来雨，谁道荒村拥令君。西去寻师学士家，远劳旌旆驻晴沙。分岐细话男儿事，珍重清芬百世誇。
赠进贤吕茂宰·其一
作者：吴与弼
朝代：明

薄劣何劳谊薄云，野桥迎候度朝暾。绵绵却忆宵来雨，谁道荒村拥令君。
赠进贤吕茂宰·其二
作者：吴与弼
朝代：明

西去寻师学士家，远劳旌旆驻晴沙。分岐细话男儿事，珍重清芬百世誇。
赠邹丘王三生
作者：吴与弼
朝代：明

送送城西道，踟蹰故意深。一杯西廨酒，聊赠白头吟。
赠郑御史
作者：吴与弼
朝代：明

江上相逢话旧知，姻门兰雪共心期。行春大展经纶手，碌碌何烦索小诗。
赠金通判
作者：吴与弼
朝代：明

少小为邻今老夫，淮阴重喜话冰壶。男儿肯负平生志，正好明时展壮图。
赠陈崇书教谕考绩赴天官
作者：吴与弼
朝代：明

芸阁兰灯利断金，骊驹朝唱白头吟。恩波阔处多鱼雁，细写岁寒松柏心。
赠陈广文
作者：吴与弼
朝代：明

偶送邻翁语隔溪，遥瞻骑从识儒衣。九天远达尚书命，野水荒山倍益辉。
赠饶李四生雪夜劳以酒而勖以诗
作者：吴与弼
朝代：明

绿酒酬高谊，新诗祝远程。各坚松柏操，共固岁寒盟。
赠饶镇游襄阳
作者：吴与弼
朝代：明

湖海平生志，山林老病身。何由出商徼，同尔望西秦。
赠鳌溪茂宰林侯
作者：吴与弼
朝代：明

秋月窗前天似水，春花县里日如年。民谣若达观风使，处处流传茂宰贤。
赠黄徵士
作者：吴与弼
朝代：明

卧疴白云中，苦心正怀旧。忽枉故人盼，青山得携手。晴窗坐南薰，薄言劝春酒。眷然惜离群，问答殊未久。荒村多寂寥，还能重来否。
赠黄经历先生
作者：吴与弼
朝代：明

竹屋长无雁，花封偶盍簪。雨窗宵并榻，雪案昼同吟。往事浑如梦，清欢暂称心。明朝踏晴色，归思各云林。
赤壁怀古
作者：吴与弼
朝代：明

今日题诗处，明朝迹又尘。不知江汉水，流尽几多人。
足成梦中绝句
作者：吴与弼
朝代：明

放犊长村月正明，归来暂喜病魂清。一衾幽梦春风里，又度良宵三四更。
车泰使归喜而作
作者：吴与弼
朝代：明

山暝风高雨打衣，敲门知自玉墀归。椿萱綵服千重庆，台阁云笺万丈辉。
载宋宪侯所赠佳酝劳黄柏土功之众
作者：吴与弼
朝代：明

霜台春色到荒山，共沐清风醉碧湍。碣石水留三伏迹，新诗细写万人欢。
载进贤吕茂宰所赠采石春慰劳后坊塘土功之众
作者：吴与弼
朝代：明

花县郎君采石春，何由得及寂寥村。土功沾惠交欢处，共说流传子更孙。
辞家口占授小儿及诸生
作者：吴与弼
朝代：明

适楚归来又适闽，桃溪柳涧踏清晨。服膺素有前贤命，流水行云任我真。
辞家口占授诸生
作者：吴与弼
朝代：明

我去寻师适楚邦，归期应在日初长。残书破砚须深护，跬步分阴好自强。
辞李氏宴
作者：吴与弼
朝代：明

特感华筵美意深，不才自分实难任。平生非欲多违忤，恐负区区雅素心。
辰孙诞日
作者：吴与弼
朝代：明

凤阁归来岁二更，庚辰之载汝才生。又逢初度裁新什，祝尔诗书与日增。
迁居小陂
作者：吴与弼
朝代：明

小陂桥畔记吾庐，七载经营今陟居。一片灵台无别想，孜孜惟是圣人书。
过南康
作者：吴与弼
朝代：明

迢递见危楼，家家枕碧流。山高云气近，江阔浪声浮。事业怀先哲，英雄慨昔游。几多今古兴，斜日满芳洲。
过吴江县
作者：吴与弼
朝代：明

一棹吴江上，寒烟枫落时。无才堪赋咏，聊诵古人诗。
过衢州
作者：吴与弼
朝代：明

夜半朔风遒，滩声急去舟。推篷云月里，髣髴看衢州。
迎恩桥口占授于准
作者：吴与弼
朝代：明

玉壶春酒别情深，满向迎恩桥上斟。惆怅为君歌一曲，拳拳报国爱民心。
迎恩桥诗
作者：吴与弼
朝代：明

青石流传亦有年，迎恩于此庆尧天。山呼北阙晴云表，玉烛祥光正煜然。
近建阳
作者：吴与弼
朝代：明

考亭已近素怀开，不负篮舆千里来。明日青山归兴好，草堂应念远人回。
近衢州
作者：吴与弼
朝代：明

水原将尽话西江，红叶归心日夜忙。犹爱越山看不饱，焉知孤棹尚他乡。
还乡道中
作者：吴与弼
朝代：明

晴山今日是归期，正值橙黄橘绿时。囊箧不论羞涩否，示儿聊仅百篇诗。
进贤道中
作者：吴与弼
朝代：明

诗思乡心共落霞，连村红树胜春花。少年髣髴曾游处，独立苍茫两鬓华。
连珠求药归道中作
作者：吴与弼
朝代：明

问药归来出白云，轻身随处玩馀春。会心偶记前贤咏，得自由时莫厌贫。
述怀
作者：吴与弼
朝代：明

平生踪迹惯飘蓬，短棹从教西复东。借问乡园从别后，一旬清思属中庸。
述怀
作者：吴与弼
朝代：明

风雨春天晓，江山客梦醒。浮沉谁共慰，出处独含情。得善惭颜氏，传经忆伏生。经过人事略，何意钓时名。
迷途
作者：吴与弼
朝代：明

山路少人行，凭谁一问津。迷途应已远，返复枉伤神。